Srpska lista izlazi iz kosovske vlade\n27.03.2018. 12:50 > 14:23\nSrpska lista će izaći iz Vlade samoproglašenog Kosova, a na petu godišnjicu od Briselskog sporazuma, 20. aprila, formiraće zajednicu srpskih opština (ZSO), saopštili su predstavnici Srpske liste u Beogradu, posle razgovora sa predsednikom Srbije Aleksandrom Vučićem i direktorom Kancelarije Vlade Srbije za Kosovo i Metohiju Markom Đurićem.\nPredsednik Srpske liste Goran Rakić rekao je posle sastanka da će sutra u Kosovskoj Mitrovici biti održana sednica Skupštine svih 10 opština sa srpskom većinom, kada će biti razmotren predlog da na petu godišnjicu od potpisivanja Briselskog sporazuma bude formirana ZSO.\n"O tome smo obavestili Vučića, koji je rekao da će podržati svaku našu odluku", rekao je Rakić na konferenciji za novinare.\nOn je istakao da je Brisel garant ZSO, da je briselski sporazum međunarodni sporazum koji garantuje ZSO i da osnivanjem ZSO neće biti prekršen taj sporazum koji je međunarodni i iznad je svih domaćih zakona.\nRakić je dodao da posle, ne brutalnog, nego terorističkog napada na goloruki srpski narod i predstavnike vlasti Srbije, Srpska lista "više ne može biti ikebana" i da će izaći iz prištinskih institucija.\nRakić: Formiraćemo sami Zajednicu srpskih opština\n"Mi znamo da će se oni (Albanci) ujediniti, ali ujedinićemo se i mi. Neće nas uplašiti nasiljem, branićemo naše domove i nikakva kosovska policija, niti Euleks nas neće oterati", rekao je Rakić.\nOn je naveo da niko više neće nasilno upasti na sever Kosova, ali da neće više biti ni podele na sever i jug Kosova, što se tiče Srba.\nRakić je poručio Srbima na Kosmetu, koje Albanci pozivaju da budu deo neke vojske Kosova, da to ne rade. "Nemojte to da radite, da budemo jedni drugima vuk", istakao je Rakić.\nPotpredsednik Vlade samoproglašenog Kosova Dalibor Jevtić rekao je da je odluka o istupanju iz vlade donesena jedinstveno i da je to saopšteno Vučiću, koji ju je razumeo i podržao.\nĐURIĆ U ZAVOJIMA: "Vodali su me kao psa, vukli za kravatu po zemlji, pravili su selfije sa mnom" (VIDEO)\nDodao je da su odluku o izlasku iz privremenih institucija u Prištini doneli ne samo zbog jučerašnjeg terora Albanaca na severu KiM, jer, kako je rekao, "čaša se već bila prelila".\nTa odluka znači, pojasnio je, da poslanici Srpske liste neće više podržavati u kosovskoj skupštini odluke vlade u Prištini.\n"Šta će dalje biti...? Video sam neku inicijativu o vladi nacionalnog jedinstva. Neka se oni ujedinjuju. Mi želimo na demokratski način da se borimo za ono što nam pripada, a to je pre svega sloboda - rekao je Jetvić.\nOn je poručio da Srbi na Kosovu i Metohiji žele i dalje da se na demokratski način bore za svoja prava, primetivši da, ako su Albanci imali nameru da po nekakvom nalogu hapse Marka Đurića, "trebalo je to da urade dostojanstveno, a ne ponižavajući sve nas". Ali, kako je ocenio, nisu oni nas ponizili, već sebe, jer su pokazali svoje prave namere.\n"Mi smo, s druge strane, dali sve od sebe da naše građane vratimo na svoja ognjišta, a od navodne podrške nismo dobili ništa - rekao je Jevtić, pominjući slučajeve hapšenja Bogdana Mitrovića i doktora Zajića čemu je, kaže, namera bila očigledno da one koji žele da se vrate odvrate od te namere.\nJevtić je rekao i da je razgovarao juče s kolegama Albancima iz skupštine u Prištini i pitao ih "kakav je to scenario napravljen da su, uz sve ružno što se dešavalo u Mitrovačkom dvoru, još Đurića vodili ulicama, a mogli su drugačije".\n- Jasne su bile namere, ali su najveću štetu napravili sebi i to sam im rekao - preneo je Jevtić.\nOn je rekao i da mora postojati odgovornost za sve što se juče dešavalo, i da to slobodno kaže i u Beogradu, ali i u Prištini.\n- Niko više od nas nije bio spreman da rešava probleme, pa je poruka za naše sunarodnike na celom Kosovu da nas je ovo samo više ujedinilo i ojačalo, i da ćemo to pokazivati u narednim danima. Ne želim da dozvolimo da nas ponize, borićemo se na demokratski način, kao što ste videli juče, goloruki, ali naša borba ima za cilj mir, i to je naš jedini interes - rekao je Jevtić i dodao "i naravno, da nas na KiM bude više".\nRakić: Srbi će ostati mirni, sutra sa Vučićem\nODGOVOR KURTIJU Kocijančić: Priština da poštuje ustav pri formiranju vlade\nVulović: "Ugasio sam sve kosovske institucije, Zubin Potok je apsolutno srpska sredina"\nKosovski političari protiv "mini Sengena", Rama bi trebalo da sarađuje sa Prištinom\nKandidat za premijera drugoplsiranog Demokratskog saveza Kosova na proteklim vanrednim parlamentarnim izborima, Vjosa Osmani, kao i njen kolega iz Pokreta Samoopredeljenje, Aljbin Kurti, protive se balkanskom "mini Šengenu" i smatraju da je premijer Vlade Albanije, Edi Rama, o tome najpre trebalo da razgovara sa Prištinom.\nJadranka Kosor: Vučić nema šta da radi u Hrvatskoj\nAleksandar Vučić nema šta da radi u Hrvatskoj, poručila je bivša hrvatska premijerka Jadranka Kosor, povodom informacije da je predsednik Srbije pozvan da prisustvuje Kongresu Evropske narodne stranke (EPP) u Zagrebu, 20. i 21. novembra, u svojstvu predsednika Srpske napredne stranke.\nRus, Aleksej Kondratjev, kandidat za specijalnog izaslanika Parlamentarne skupštine Saveta Evrope (PS SE) za Kosovo izjavio je da protivljenje Prištine njegovom izboru nije neka novost i da pre svega treba razumeti mentalitet kosovskih Albanaca.\nPoslanici Skupštine Srbije nastavili su danas sednicu na kojoj će posle poslaničkih pitanja, koja su obavezna svakog utorka i četvrtka, započeti objedinjenu raspravu o 22 amandmana na Predlog zakona o izmenama i dopunama Zakona o putnim ispravama objedinjenu.\nKURTI PORUČIO RAMI Ne počinje se sa Srbijom\nLider Pokreta Samoopredeljenje, Aljbin Kurti, ponovo je danas kritikovao Albaniju i premijera Edi Ramu zbog učestvovanja na trojnom sastanku u Ohridu, posvećenom balkanskom "mini Šengenu" i poručio da je albanski premijer trebalo da sačeka formiranje nove prištinske vlade.\nVlada Srbije utvrdila je danas Predlog zakona o izmenama i dopunama Zakona o agenciji za borbu protiv korupcije i Predlog zakona o izmenama i dopunama Zakona o sprečavanju korupcije, sa ciljem jačanja odgovornosti političkih subjekata kao učesnika u izbornom procesu.\nŠEST RAZLOGA Hoti: "Mali šengen" nije u interesu Kosova; Đurić odgovara: Žele da stvore zonu neslobode\nJedina projekcija ovog filma se ZAVRŠILA TRAGEDIJOM, večeras se pušta u Srbiji a da ga pogledate treba da POTPIŠETE PRISTANAK\nPoslanici o Rami, Bastaću, finansiranju NVO\n“INAT TRIO” ODNEO MEDALJE Harmonikaši Azmir, Danijel i Asmir iz BiH osvojili zlato i bronzu na SVETSKOM TAKMIČENJU U PORTUGALU\nPapa Franja imenovao NOVOG MINISTRA ekonomije\nTOTALNO SE RASPAO! Šokantno priznanje Rusa posle debakla u Londonu: Biću iskren... osećam TO NEŠTO u sebi i NIJE DOBRO!


Psihodijagnostika - Poliklinika Badawi\nPsihodijagnostika podrazumeva procenu nečijeg psihičkog stanja na osnovu podataka prikupljenih dijagnostičkim intervjuom i upotrebom testova. Procena se može obavljati u različite svrhe, bilo u svrhu procene školskog napredovanja, profesionalne selekcije i sl., ali najčešće se podrazumeva upotreba u svrhu procene nečijeg mentalnog zdravlja, svakodnevnog funkcionisanja i zarad odabira najefikasnije terapije ili tretmana.\nMMPI – test procene ličnosti\nBekov inventar za procenu depresivnosti\nPsihodijagnostika je namenjena klijentima starijim od 17 godina, koji se obrate na testiranje ili samonicijativno ili po preporuci psihijatra, neurologa, socijalnog radnika i sl. Koristi se za procenu mentalnog zdravlja ili zbog odabira terapije ili za ostvarivanje različitih prava. Preporučljivo je za:\nosobe koje sumnjaju da imaju poteškoće sa emocionalnim problemima\nosobe koje imaju napade anksioznosti i panične napade\nosobe za koje se sumnja da imaju neki od poremećaja ličnosti\nosobe koje primećuju znake zaboravljanja, nedostatka koncentracije ili na drugi način posumnjaju u neki oblik mentalne deterioracije\nU zavisnosti od broja odabranih testova, toliko i traje testiranje. Ukoliko nekome testiranje padne teže, može da se obavlja u više dana. Dobijeni podaci mogu da odgovore na različita pitanja. Da li uopšte ima bilo kakvog oštećenja u psihičkom funkcionisanju, da preciziraju vrstu dijagnoze, da pomognu za odabir najefikasnije medikamentozne terapije, psihoterapije ili uopšteno tretmana itd. Nakon završenog prikupljanja podataka dobija se opsežan pisani izveštaj sa analizom i preporukama koji može da koristi psihologu, ali i ostalima koji su uključeni u proces tretmana.


Kosovo usvojilo rezoluciju kojom se traži oslobađanje Nehata Tačija\nSkupština Kosova usvojila je rezoluciju kojom traži hitno oslobađanje Nehata Tačija, direktora policije Južne Mitrovice, koga su srpske vlasti uhapsile 29. septembra na graničnom prelazu Končulj.\nPred poslanicima su se našle dve rezolucije koje zahtevaju oslobađanje Tačija, ali i prekid dijaloga sa Srbijom dok do toga ne dođe. Tu rezoluciju podržale su opozicione partije, ali ona nije prošla.\nUsvojena rezolucija poslanika Armenda Zemaja, iz Demokratskog saveza kosova, zahteva od EU, posrednika i garanta dijaloga Kosova i Srbije, da putem svojih mehanizama utiče na Vladu Srbije da se Tači nađe na slobodu.\nTakođe, Vlada Kosova će staviti do znanja EU da ovakvo delovanje Srbije rizikuje odnos dve zemlje i proces dijaloga, “što nas primorava na reciprocitet”.\nOd EULEX-a se traži da se izjasni po pitanju Tačija, a od Interpola da Policija Kosova postane deo te organizacije i da se insistira na tome da se političke poternice Srbije uklone iz njihovog sistema.\nPremijer Kosova, Isa Mustafa, rekao je dan ranije da uslovljavanje dijaloga sa oslobođenjem Nehata Tačija nije u interesu Republike Kosova, već je to u interesu pojedinaca u Srbiji koji su već inicirali ovo pitanje.


Nemoguća misija: dolazak u Bosnu i Hercegovinu - Kosovo 2.0\nNemoguća misija: dolazak u Bosnu i Hercegovinu\nPiše Eraldin Fazliu - 15.11.2016\nKosovo i BiH i dalje suprotstavljeni po pitanju viznog režima.\nVišemesečno čekanje i nepodnošljivo duge i često složene procedure dobijanja vize da bi se ušlo u Bosnu i Hercegovinu (BiH) čine da mnogi građani Kosova ne mogu da uđu u ovu zemlju, čak i kada to rade radi poslovnih prilika.\nDok su mnogi preduzetnici prijavili Privrednoj komori Kosova da imaju poteškoće, drugi ljudi iz obeju zemalja su već odustali od tržišta one druge države. Na pojedinačnom nivou, brojni biznisi i karijerske mogućnosti nisu ostvareni zbog viznog režima koji postoji na relaciji BiH-Kosovo.\nBiH je i dalje jedina bivša jugoslovenska republika – pored Srbije – koja i dalje ne priznaje Kosovo, a sve zbog protivljenja većinski srpskog entiteta u BiH, Republike Srpske.\nGodine 2004, BiH je uvela specijalni režim putovanja za građane Kosova. Ovaj režim je obuhvatio da se moraju izdati papiri sa posebnim odobrenjem za putovanje od Misije UN na Kosovu (UNMIK). Međutim, nakon što je Kosovo proglasilo nezavisnost 2008. – i nakon što su Unmikovi pasoši istekli dve godine kasnije – putovanje za BiH postalo je znatno teže jer BiH nije odmah priznala dokumenta koja izdaje Kosovo; takva situacija se promenila u martu 2012, mada su procedure za dobijanje vize često komplikovane i vize se ne utiskuju u pasoše, već se izdaje specijalni dokument.\n“Meni deluje da je Bosna zabranjena zemlja”, kaže Arber Seljmani, honorarni novinar iz Prištine koji je dvaput sprečen da putuje u BiH zbog problema sa vizom.\n“Rekao sam im da idem na obuku i da nema smisla da dobijem vizu nakon što se ovaj događaj održi."\nSedeći u kafiću u centru Prištine, ovaj dvadesetčetvorogodišnjak se priseća “birokratskih procedura” kroz koje je prošao dok je pokušavao da dobije bosansku vizu, prvo 2009. i onda ponovo 2015, kada je njegova prijava odbijena.\nGodine 2009, samo godinu dana nakon što je Kosovo proglasilo nezavisnost, Seljmani nije mogao da dobije na vreme vizu kako bi učestvovao u multietničkoj inicijativi mladih ljudi Zapadnog Balkana, pod nazivom “Ustani, Balkane” (Balkans, Let’s Get Up), koja je održana u Sarajevu.\n“Pomislio sam: konačno putujem u zemlju koja ima sličnu prošlost kao Kosovo, u jednu posleratnu zemlju”, rekao je on, objašnjavajući da je proces apliciranja za vizu iskomplikovao njegov plan, jer je trebalo da se podnese dokument o zaposlenju koji on, kao nezaposleni student ekonomije, nije posedovao.\nIako je, na kraju, dobio pozitivan odgovor na aplikaciju za vizu, duge komplikacije su dovele do toga da je traženi dokument dobio tek pet dana nakon što se ova inicijativa održala.\n“Rekao sam im da idem na obuku i da nema smisla da dobijem vizu nakon što se ovaj događaj održi”, rekao je on.\nPored viznog režima BiH, građani Kosova jesu, takođe, jedini građani Zapadnog Balkana koji su lišeni slobode kretanja u šengenskoj zoni. Međutim, iste godine mu je odbijeno da koristi vizu za putovanje u BiH, pa je Seljmani – koji povremeno piše pesme – otputovao u Italiju na festival poezije i, kako je objasnio, nije imao poteškoća da dobije italijansku vizu.\nDok građani Kosova nemaju slobodu kretanja po Evropskoj uniji, putovanje bez vize u države koje se graniče sa Kosovom nije predstavljalo problem; čak i Srbija dozvoljava prelazak granice sa ličnom kartom, a nakon potpisivanja bilateralnog sporazuma jula 2011.\nPrema podacima kosovskog Ministarstva trgovine i industrije, dobra u vrednosti od oko 5 miliona evra su 2008. godine izvezena sa Kosova u BiH. Godinu dana kasnije, posle deklaracije o nezavisnosti, ovaj iznos je pao na 1,2 miliona evra, što je dovelo do zaključka da je sprovođenje viznog režima imalo drastični uticaj na izvoz. BiH je sada jedan od najmanje poželjnih ekonomskih partnera Kosova na Zapadnom Balkanu.\nGodine 2014, BiH je izvozila dobra u vrednosti od 64 miliona evra na Kosovo, uglavnom kada je reč o prehrambenoj industriji, dok je Kosovo izvezlo 3,8 miliona evra, što upućuje na neravnopravan odnos između ovih dveju zemalja.\n"Ono što je paradoksalno jeste da se možemo slobodno kretati bez viza kroz Srbiju, a da ne možemo da slobodno otputujemo u Bosnu sa kojom nikada nismo ratovali."\nBiH je i dalje jedina država na Zapadnom Balkanu koja teži pristupanju Evropskoj uniji, a koja ima vizni režim za građane Kosova.\nKosovska nezavisnost je i dalje politički potez koji zvaničnici BIH uporno ne odobravaju, čime se dodatno pogoršavaju odnosi između ovih dveju država.\nTrgovinske komore i ekonomski stručnjaci u obema zemljama su već upozorili da vize sprečavaju ostvarivanje poslovnih veza i obavljanje biznisa, dok su kosovski biznismeni često nevoljni da izgube po nekoliko meseci na apliciranje za vize BiH.\n“Ono što je paradoksalno jeste da se možemo slobodno kretati bez viza kroz Srbiju, a da ne možemo da slobodno otputujemo u Bosnu sa kojom nikada nismo ratovali”, kaže Safet Grdžaliu, šef Privredne komore Kosova, dodajući da vizni režim ometa ekonomske veze između BiH i Kosova.\nMnogi preduzetnici sa Kosova su mu se žalili na “birokratiju i poteškoće” na koje nailaze kada treba da dobiju vize, dok Grdžaliu sam nije uspeo da putuje u Sarajevo da bi učestvovao na nekoliko sastanaka ove godine.\nOn nije hteo da ode u bosansku ambasadu u Skoplju da bi popunio sva dokumenta kako bi dobio vizu, jer smatra da je to “nemoguća misija” koja oduzima mnogo vremena. “Sve dok ima toliko birokratije, ja neću aplicirati za bosansku vizu”, rekao je Grdžaliu koji je BiH posetio mnogo puta pre rata na Kosovu 1999.\n“Pored ometanih ekonomskih veza, duhovna povezanost između ljudi takođe nailazi na prepreke na relaciji BiH-Kosovo”, kaže on. “Ako se vize ukinu, prvo bih otputovao u Sarajevo, Visoko, Tuzlu i Brčko, gde imam dosta prijatelja iz vremena kada sam studirao u Dubrovniku.”\nGrdžaliu tvrdi da obe zemlje, koje tvrde da neguju evropske stavove dok istovremeno uvode vizne režime, deluju daleko od evropskih vrednosti.\n“Pored getoizacije i izolacije ne možemo da napredujemo”, rekao je, zaključivši da tvrdoglavo odbija da aplicira za vizu, nazivajući je “besmislicom”.\nSkupoceni proces koji oduzima mnogo vremena\nPre godinu dana, Seljmani je po drugi put pokušao da dobije vizu za BiH, jer je odabran da učestvuje u programu “Sarajevski talenat” na Filmskom festivalu u Sarajevu, u svojstvu filmskog kritičara i novinara.\n“Pomislio sam da će sve biti drugačije ovog puta, jer je ‘Sarajevski talenat’ vrlo prestižan festival, a ja sam imao i posao”, objašnjava Seljmani, upoređujući situaciju sa onom iz 2009. kada je pokušao da poseti BiH kao student.\n"Za Bosnu znam iz knjiga, sa Evrovizije, iz fudbala i od romanopisca Ive Andrića, ali to je sve što znam o njoj."\nMeđutim, uprkos tome što je dobio pozivnicu i što je pokazao druge dokumente koji su mu traženi, Seljmani je rekao da je postalo nemoguće dobiti vizu, jer su “urnebesni” zahtevi dodavani na već postojeće, kao što je zahtev za rodni list i drugi “nepotrebni” dokumenti.\n“Avgusta [2015.] sam radio na DokuFestu kao honorarni novinar za tri medija i morao sam da putujem od grada Prirzena na jugu Kosova direktno u bosansku ambasadu u Skoplju, i bilo je vrlo teško da se vratim u Prištinu da bih uzeo druge dokumente i da ih potom vratim u ambasadu”, Seljmani se priseća.\nGrađani Kosova koji žele da dobiju bosansku vizu obično putuju u Skoplje, glavni grad Makedonije, u kojoj se nalazi najbliža kancelarija za vizu, ali se ona, ipak, nalazi na 80km od Prištine. To stvara dodatne troškove uz viznu naknadu u visini od više od 30 evra.\n“Dodatni troškovi za putovanje do Skoplja koji stalno nastaju, pored drugih besmislenih birokratskih procedura, naterali su me da jednostavno odustanem od svega toga”, rekao je Seljmani, koji je priznao da bi, da je aplicirao za vizu nekoliko meseci unapred, onda mogao da dobije vizu na vreme.\nProcedure u pravilniku i dalje izgledaju vrlo jednostavno; zahtevi obuhvataju i određivanje termina za vizu, ustupanje pozivnice i ispunjavanje prijavnog formulara za vizu. Međutim, od Seljmanija je traženo da dostavi “dodatne dokumente” – što on smatra “lošim znakom” koji je iskomplikovao njegove planove za putovanje u BiH.\nSeljmani je skeptičan da će se situacija između BiH i Kosova uskoro promeniti, uprkos činjenici da bi građani Kosova uskoro mogli da bezvizno putuju unutar šengenske zone nakon predloga Evropske komisije u maju ove godine. Seljmani tvrdi da ne bi imalo smisla da BiH ostane jedina zemlja koja ima vizni režim prema Kosovu.\n“Za Bosnu znam iz knjiga, sa Evrovizije, iz fudbala i od romanopisca Ive Andrića, ali to je sve što znam o njoj”, Seljmani je rekao. “Video sam da je ogroman mural Dejvida Bouija otkriven u Bosni u poslednje vreme i ja sam ga video na Internetu. Ogromna većina ljudi na Kosovu povezuje Bosnu samo sa ratom i Srebrenicom, ali Bosna ima umetnički duh koji omladina Kosova mora da otkrije za sebe.”\nNeke države-članice EU koje ne priznaju Kosovo, poput Grčke, Slovačke i Rumunije, otvorile su kancelarije za vezu u Prištini i znatno su olakšale procedure za dobijanje vize. Međutim, kako BiH nije uradila nešto slično, građani Kosova moraju da putuju u Skoplje, Beograd ili Podgoricu da bi aplicirali za vizu BiH.\n“Ne treba da presedamo po aerodromima da bismo putovali do Bosne, ali je ta zemlja tako blizu a tako daleko u isto vreme”, kaže Seljmani. “Jedan moj prijatelj kaže da je lakše otići u SAD, nego u Bosnu.”K\nPrikaz: Majljinda Hodža / K2.0


Crnogorci podržavaju LGBT političare, pokazalo najnovije istraživanje : Južne vesti\n17:38, 14. 2. 2019.\nSmanjen je i broj ljudi u Crnoj Gori koji podržavaju nasilje nad pripadnicima LGBT populacije\nSkoro dve trećine Crnogoraca podržalo bi omiljene političke predstavnike kada bi saznali da su homoseksualne orijentacije, pokazalo je poslednje istraživanje Centra za građansko obrazovanje iz Podgorice.\nZa sada, nemaju koga - na političkim funkcijama u Crnoj Gori nema javno deklarisanih pripadnika LGBT populacije.\n„Ne postoji nijedan političar ili političarka, ni na jednom nivou vlasti, ko se javno izjasnio kao pripadnik LGBT populacije", kaže za BBC na srpskom Željka Ćetković iz Centra za građansko obrazovanje koji je sproveo istraživanje.\nOna se nada da bi rezultati istraživanja mogli da budu podstrek.\n„Ne znam da li će se neko na to odvažiti u budućnosti, naročito zbog toga što su rezultati istraživanja pozitivni i prave dobru atmosferu", dodaje.\nPolitika, nasilje i LGBT populacija - promena stavova\nPre samo tri godine, kada je rađeno poslednje istraživanje o stavovima građana Crne Gore o LGBT populaciji, stavovi su bili drugačiji.\nSkoro duplo više građana bi 2019. podržalo omiljenog političara ili političarku ukoliko bi saznali da su pripadnici LGBT populacije, kažu u Centra za građansko obrazovanje.\nJovan Ulićević, direktor crnogorske organizacije Spektrum koja se bavi zaštitom prava LGBT populacije smatra da su rezultati istraživanja pokazatelj da je povećana vidljivost LGBT osoba.\n„Samim tim što je vidljivost veća i građani su shvatili da naše kompetencije ne zavise od seksualne orijentacije niti rodnog identiteteta".\nIstraživanja javnog mnjenja o stavovima stanovnika Crne Gore prema pripadnicima LGBT populacije:\nobuhvatilo je 1013 ispitanika\nispitanici su imali 18 i više godina\n17 opština u Crnoj Gori obuhvaženo je istraživanjem\nI on rezultate istzraživanja vidi kao mogući podstrek.\n„Pripadnika LGBT populacije ima u svim profesijama, tako da mislim da je ovo dobar podstrek ne samo za autovanje, već i podstrek ljudima koji nisu LGBT da zauzmu pozitivan stav", kaže.\nIstraživanje je pokazalo da je smanjen i broj ljudi koji opravdavaju verbalno i fizičko nasilje nad LGBT osobama.\nLGBT prava više ne moraju da budu kazna na izborima\nMilo Đukanović najpopularniji je političar u Crnoj Gori, rezultati su istraživanja iz decembra 2018.\n„Građanima je jasno da bi ih političar koji je pripadnik LGBT zajednice zastupao jednako dobro kao i onaj koji nije", kaže Ulićević.\nPredsednik Crne Gore Milo Đukanović i dalje je na prvi na listi najpopularnijih političara u Crnoj Gori.\nPoslednje istraživanje popularnosti, objavljeno u decembru prošle godine, šarenoliko je kada je u pitanju pripadnost političkim partijama u Crnoj Gori.\nIpak, svi na listi imaju nekoliko zajedničkih stvari - svi su muškarci. Ćetković ističe da političari na listi najpopularnijih dele još jednu stvar - većina njih nikada nije podržala LGBT zajednicu prisustvom na Prajdu koji se već nekoliko godina redovno održava u Podgorici.\n„Nije se mnogo političara pojavljivalo na Paradi, sem onih koji se u svojim resorima bave ljudskim pravama. Verujem da bi političari moraju da imaju više sluha, i ovo istraživanje im daje pozitivan signal", kaže.\nI dok Skupština Crne Gore raspravlja o Nacrtu zakona o životnom partnerstvu istopolnih parova, istraživanje je pozitivan signal političarima i za podršku koja je temeljnija od javnog zauzimanja za prava LGBT populacije.\n„Građani ne bi imali ništa protiv ni da političke partije u svoje programe uvrste delove koji se odnose na podršku LGBT zajednici, a to je poruka partijama da budu aktivnije, jer im to ne bi bila kazna na izborima".


Za manje od mjesec dana "Ramer" zabilježio 737 prekršaja na području PU Zvornik - Zvornicki.ba\nZa manje od mjesec dana “Ramer” zabilježio 737 prekršaja na području PU Zvornik\nSavremeni radarski uređaj evidentirao 737 prekršaja, saopšteno je jutros iz Policijske uprave Zvornik čiji su pripadnici u mjesecu oktobru sproveli akciju kontrole brzine savremenim radarskim sistemima. Porazno je da su na području policijskih uprava Zvornik i Bijeljina u isto vrijeme vršene akcije kontrole brzine savremenim radarskim sistemima, a da je na području Bijeljine zabilježen povećan broj saobraćajnih nezgoda sa smrtnim ishodom. O akciji na području Policijske uprave Zvornik saopšteno je:\nPolicijska uprava Zvornik je u vremenskom periodu od 03. do 31. oktobra 2019. godine, koristila savremeni radarski uređaj za mjerenje prekoračenja brzine, na području koje se nalazi u operativnoj nadležnosti PU Zvornik. Za vrijeme korišćenja navedenog uređaja na našem području, evidentirano je 737 prekršaja prekoračenja brzine kretanja.\nVozačima koji su počinili prekršaj evidentiran savremenim radarskim sistemom, obavještenje o učinjenom prekršaju dostavlja se na prijavljenu adresu prebivališta. Policijska uprava Zvornik će i u narednom periodu nastaviti sa aktivnostima kada je u pitanju bezbjednost saobraćaja, sa akcentom na kontrolu brzine kretanja vozila.\nPolicijska uprava Zvornik apeluje na sve učesnike u saobraćaju da poštuju saobraćajne propise i vožnju prilagode uslovima i stanju puta, saopšteno je iz Policijske uprave Zvornik.


“LAVROV JE MOGAO U BEOGRAD VOZOM…”, crnogorska vlast se podsmeva Rusiji\n7. juna, 2022 Vesti iz Sveta Napišite komentar\nVeliku pažnju ovih dana kako na samom Balkanu tako i u svetu predstavlja otkazivanje zvanične posete Beogradu, ruskog minustra spoljnih poslova Sergeja Lavrova. Podsetimo da je do toga došlo jer su Crna Gora, Severna Makedonija i Bugarska zabranile prelet njegovog aviona. I iako se digla velika prašina, crnogorska vlast svojim izjavama još više doleva ulje na vatru. Poslednja izjava crnogorskog šefa diplomatije Ranka Krivokapića je jedno veliko ruganje Rusiji.\nOn je prokomentarisao odluku da se zabrani prelet aviona sa ruskim kolegom rečima da je Sergej Lavrov mogao u Beograd da dođe vozom. Ranko Krivokapić je ovo izjavio posle sastanka sa grčkim kolegom Nikosom Dendijasom, napomenuvši da vozovi na relaciji Moskva-Beograd nisu zabranjeni.\nKako prenosi podgorički Dan, Krivokapić je ponovio da ga iznenađuju reakcije zbog odluke Crne Gore i da je to učinjeno jer Crna Gora poštuje obaveze koje je preuzela. Sinoć je premijer Crne Gore, Dritan Abazović izjavio da zbog novonastale situacije ne treba praviti dramu, pokušavajući na taj način da malo spusti loptu.\n“Dok su na snazi ovakve odluke Crna Gora stoji uz partnere i uz politiku koja je opredeljena prema EU i postupamo kao i drugi koji su uveli sankcije Rusiji. Ne bih od toga pravio nikakvu dramu, to što se neko buni i što bi postupio drugačije možemo da cenimo kao deo političkog promišljanja situacije, ali ova situacija je prilično jasna”, rekao je Abazović sinoć prisutnim novinarima nakon proslave petogodišnjice članstva Crne Gore u NATO i dodao da je “odluka Crne Gore da bude deo NATO bila je ispravna, a toga su sada, kad vide šta se dešava u Ukrajini, svesni i najveći skeptici”.\nTagovi: crna gora - dritan abazović - Ranko Krivokapić - rusija - SERGEJ LAVROV


14-11-2019 21:48 Svet Region\nSrpski član Predsedništva BiH Milorad Dodik izjavio je u Istočnom Sarajevu da se na području tog grada lome sudbina i trajnost Srpske.\n"Zato je vlast Srpske odlučna da se u Istočnom Sarajevu osiguraju pretpostavke za normalan i bezbedan život", poručio je Dodik na skupu koji je okupio predstavnike društvenog, poslovnog i političkog života tog grada.\nPrema Dodikovim rečima, prethodnih godina učinjen je veliki pomak u rešavanju bitnih pitanja za ovaj kraj Republike Srpske, a u dijalogu sa predstavnicima stanovnika ovog grada želi da čuje koji su to prioriteti za naredni period.\nOn je podsetio da je u prethodnom periodu na području Grada Istočnog Sarajeva izgrađena nova bolnica, da je ulagano u Jahorinu kao zimski centar, izgrađeni su administrativni centar Republike Srpske, put prema Jahorini, sportska dvorana na Palama, a u toku je izgradnja sportske dvorane u Istočnom Sarajevu.\n"Od toga se odustati neće, potrebno je nekoliko odluka na nivou BiH kako bi se nastavilo sa tim aktivnostima", rekao je Dodik, podsećajući da zastoj u formiranju vlasti na nivou BiH predstavlja smetnju u ovim aktivnostima.\nSrpski član Predsedništva izrazio je posebno zadovoljstvo što je u Istočnom Sarajevu izgrađena Bolnica "Srbija" i rekao da će se učiniti sve da se reši problem dugovanja iz prošlosti ove zdravstvene ustanove i da se bolnica kadrovski ojača.\nDodik je konstatovao da je potrebno poboljšati bezbednosnu situaciju u Istočnom Sarajevu.\n"LJudi ovde moraju biti sigurni. Znamo da postoje loše prakse koje su dovodile do stradanja nedužnih ljudi", rekao je Dodik.\nPročitajte OVDE šta je Dodik poručio vlastima u Sarajevu.


SVE RAZVIJAJU IMUNITET\n13.01.2021. 10:18h 13.01.2021. 10:43h\nPotpuno je svejedno koju ćemo vakcinu primiti, jer imunitet koji se razvija posle vakcinacije je potpuno identičan nazavisno od toga da li se radi o jednom ili drugom tipu vakcine, rekla je dr Tanja Jovanović, virusolog sa Medicinskog fakulteta u Beogradu.\nDoktorka Jovanović je za RTS navela da su u Srbiji trenutno registrovane dve vakcine - Fajzerova i ruska Sputnjik, ali da je, bez obzira o kojoj se vakcini radi efekat vakcinacije identičan i pruža nam mogućnost zaštite od susreta sa virusom i infekcija.\n- Prema tome nema nikakvog razloga za to da brinemo ukoliko nemamo neko posebno medicinsko znanje pa da razlučujemo o tome koje su prednosti, a koji su nedostaci određenih vakcina. Kada je registrovana od strane Agencija za lekove i medicinska sredstva (ALIMS) znaci da se radi o vrlo bezbednoj, vrlo efikasnoj vakcini koja ima svoj određeni cilj - ističe Jovanović.\n- Jedna je američko-nemačka vakcina, druga je ruska, ali i jedna i druga vakcina pripadaju novoj generaciji vakcina u tehnološkom smislu njihove proizvodnje, tako da i jedna i druga stimulišu i produkciju antitela i ćelijski imunitet koji je bitan za odbranu od infekcija - objašnjava Jovanović.\nDodaje da se očekuje da ce krajem januara u Srbiju stići i određena količina kineske vakcine koja je, kako kaže, napravljena jednom klasičnijom tehnologijom.\n- Građani imaju iskustva sa takvom vrstom vakcina jer je napravljena na sličan način kao i vakcina protiv gripa, ali opet ponavljam sve te vakcina u stvari stimulišu na sličan način imunski odgovor i štite nas od infekcija - dodaje Jovanović.\nDIREKTOR KANCELARIJE SZO U SRBIJI: Vakcinacija velika nada za budućnost\nOna smatra da ipak poslednju reč o izboru vakcine treba da daju izabrani lekari koji u skladu sa našim psihofizičkim stanjem odlučuju koja je vakcina najbolja za nas.\nGovoreći o tome ko sme, a ko ne sme da primi vakcinu odgovara da to zavisi od slučaja do slučaja i da poslednju reč daje takođe izabrani lekar koji je upoznat sa stanjem pacijenta.\n- Ako imate neku akutnu infekciju praćenu temperaturom, a nije korona vi u tom momentu ne možete da primite vakcinu. Zatim, ukoliko imate neku hroničnu bolest koja zahteva aktivnu terapiju vi u tom periodu kad se prima aktivna terapija ne možete da primite vakcinu - objašnjava Jovanović.\nTakođe kaže i da još uvek nemamo dovoljno iskustva sa virusom i ukoliko žene planiraju trudnoću ili ukoliko su trudne ne treba da prime vakcinu.\nDodaje da to ne znači da vakcina nije bezbedna već da samo nije urađeno dovoljno ispitivanja.\nNavodi i da građani imaju mogućnost da sva pitanja o vakcinaciji pošalju Institutu Batut koji će kao savetodavno telo brzo odgovoriti.\nDR ĐERLEK: Planiramo da vakcinišemo oko 4.000.000 GRAĐANA u tri faze, evo i kojim redosledom (KURIR TELEVIZIJA)\nOD DANAS PRIJAVA ZA IMUNIZACIJU PREKO E-UPRAVE: Evo kako izgleda upitnik koje treba da ispunite (FOTO)\nDR DARIJA OTKRILA U JUTARNJEM KADA PRIMA DRUGU DOZU VAKCINE: Ne, apsolutno nikakve neželjene reakcije nisam imala!\nvakcinavakcinacijaDr Tanja Jovanović


Okrenimo se prirodi i podržimo akciju: Sat za našu planetu\nObjavljeno 28.03.2020. u 11h\nNajveći globalni pokret za zaštitu prirode „Sat za našu planetu“, poziva na isključenje svetla na sat vremena u znak podrške, u subotu 28. marta od 20.30 do 21.30 sati.\nTo je ujedno i upozorenje svetskoj javnosti o neophodnosti racionalnog korišćenja energije, očuvanja prirodnih resursa i manjenja emisije gasova sa efektom staklene bašte.\nNa ovaj način će se dati podrška najvećem globalnom pokretu za zaštitu prirode i svetska javnost upozoriti na neophodnost racionalnog korišćenja energije, očuvanja prirodnih resursa i smanjenjnje gasova sa efektom staklene bašte.\nOvogodišnji slogan akcije Svetskog fonda za zaštitu prirode je „Okrenimo se prirodi“, što je poruka da je moguće nešto preduzeti protiv klimatskih promena.\n– Aktuelna situacija nastala usled pandemije koronavirusa KOVID -19 ukazuje na to koliko je čovek moćno, ali istovremeno i ranjivo biće – zavisno od prirode i nerazdvojni deo nje“, navodi se u saopštenju Ministarstva zaštite životne sredine.\nSada je više nego ikada potrebno da se udružimo u akcijama da se zaustavi proces degradacije prirode i narušavanja prirodnih ekosistema, ublaže posledice neodržive eksploatacije prirodnih resursa, i efikasno povede borba protiv klimatskih promena.\n– Republika Srbija je u uključena u najznačajnije međunarodne inicijative u globalnoj borbi protiv klimatskih promena, a u nacionalnim okvirima pripremljen je zakonodavni okvir za primenu standarda i mera za smanjenje posledica klimatskih promena kroz različite društvene i privredne sektore – navodi se u saopštenju.\nSvet mora da deluje jedinstveno i odmah u zajedničkom odgovoru na klimatske promene.\n– Svako od nas štedljivim korišćenjem energije, vode, smanjenjem sopstvenog ekološkog otiska i brigom o prirodi može dati lični doprinos očuvanju Planete i života na njoj – konstatuje Ministarstvo.\nUz isključivanje svetla u subotu, 28. marta od 20.30 do 21.30 sati, svaki građanin će postati deo prenošenja važne poruke da zajedno možemo da stvorimo budućnost u kojoj ljudi žive u skladu sa prirodom, poručilo je Ministarstvo.\nUnija poslodavaca predlaže modifikovanje mera Vlade…\nTagovi:ekologija, Sat za našu planetu\nEkološka akcija „Eko drug“ u Melencima okupila 60 učenika iz 9 škola\nPrečistač otpadnih voda prioritet: Država pomaže rešavanje ekoloških problema\nMališani podelili sadnice građanima (VIDEO)


U aferi pranja 20 miliona evra pomenut Milo Đukanović\nTanjug 13. novembra 2021. 23:53\nPODGORICA – Nekadašnji albanski naftni tajkun, Rezart Tači, pomenuo je crnogorskog predsednika Mila Đukanovića u slučaju sumnjivih milionskih isplata, o kojima italijanska i albanska policija vode istragu.\nTači se, kako javlja RTCG pozivajući se na albanske medije, udružio sa grupom italijanskih državljana radi transfera oko 20 miliona evra na račune albanskih banaka, kako policija u Italiji ne bi blokirala taj novac.\nZa operacije međunarodnih isplata novca, prema transkrpitima Tačijevih prisluškivanih razgovora, albanski biznismen intervenisao je kod Đukanovića.\nZa Portal RTCG, povodom pisanja albanskih i italijanskih medija, i pominjanja imena Đukanovića, komentar su dali iz kabineta potpredsednika Vlade Crne Gore Dritana Abazovića.\n„Sektor bezbednosti postupaće po zakonu i preduzeće sve neophodne radnje u pravcu istrage. U radu bezbednosnih službi, nema selektivnosti i prema svakom građaninu postupa se na isti način. Bitno je napomenuti da Finansijsko-obaveštajna jedinica u sastavu MUP-a već radi na mnogim slučajevima visoke korupcije i finansijskog kriminaliteta, kao i Nacionalni savet za borbu protiv korupcije na visokom nivou. Za nas nema nedodirljivih. Naš cilj je veća distribucija pravde. Nadamo se i da će Tužilaštvo slediti primer i reagovati proaktivno“, poručili su iz kabineta Abazovića.\n„Rezart Tači intervenisao je kod predsednika Crne Gore Mila Đukanovića. Kod njega je intervenisao za transfer iz „predsednikove banke“, koja bi takođe dobijala sopstveni iznos novca kada se transfer završi“, preneli su albanski portali „dosja.al“, kao i „cna.al“.\nTi portali donose transkripte prisluškivanih razgovora Tačija, gde se vidi da on pominje crnogorskog predsednika u kontekstu intervencije za obavljanje međunarodnih novčanih isplata, navodi RTCG.


Pirelli Scorpion Zero Asimmetrico 305/35 ZR22 (110Y) XL\nNazad na rezultate pretrage / Početna / Gume Leto .. / 305 / 35 22 .. / ... / Pirelli Scorpion Zero Asimmetrico\n305/35 ZR22 (110Y) XL Change\nPirelli Scorpion Zero Asimmetrico 305/35ZR22\nsamo 890.90 KM\nNovi Scorpion Zero Asimmetrico je izgrađen sa Pirelli najnovijom evolucijom i sofisticiranim MIRS procesom - Modularni Integrisani robotizovani sistem . Guma posvecena najsnažnije laganim kamionima i SUV vozilima , moze da ponudi povecane bezbednosne margine i povecanje iskustvo voznje . karakteristika : - Ceo i kompaktan spoljni blokovi ramena povecavaju bezbednost na suvom putu , dok unutrašnje rame sa omogucava dobru trakciju . - Nizak nivo buke , odlican rezultat pri velikim brzinama i izvrsno prijanjanje prilikom kocenja zahvaljujuci cvrstom sredisnjem rebru . - 4 Siroka uzduzna kanala za evakuaciju vode povecavaju bezbednost i na mokroj podlozi .


Bezbjednost djece na internetu prioritet - Glas Srpske\nD. B. 15.04.2021 08:14\nBANjALUKA - Uticaj medija u društvu i potencijalno štetnih sadržaja na mlade samo su neke od tema koje su na zanimljiv način obradile obrazovne ustanove iz Srpske, a za najuspješnije projekte nagrađeno je pet osnovnih škola.\nNa konkursu u okviru ovogodišnje kampanje “Jačanje medijske pismenosti djece u Republici Srpskoj”, čiji je pokretač Ministarstvo saobraćaja i veza RS, učestvovalo je 15 obrazovnih ustanova, a nagrade su osvojili paljanska OŠ “Pale”, OŠ “Vuk Karadžić” Vlasenica, OŠ “Mladen Stojanović” Jošavka, banjalučka škola “Georgi Stojkov Rakovski” te bijeljinska OŠ “Sveti Sava”.\nNagrade, odnosno tri računara i dva laptopa, koje je obezbijedila kompanija “m:tel”, uručili su ministar saobraćaja i veza Nedeljko Ćorić i ministar prosvjete i kulture Natalija Trivić. Ćorić je kazao da je cilj ove kampanje razvijanje svijesti kod mladih o značaju medija u društvu, pravima djece i mladih na zaštitu bezbjednosti i privatnosti u medijima, kao i važnost analize i konzumiranja sadržaja medija.\n- Na ovaj način, između ostalog, jačamo i materijalno-tehničke kapacitete u našim osnovnim školama - kazao je Ćorić i dodao da će ovaj kampanja biti nastavljena.\nTrivićeva je istakla da je jačanje medijske pismenosti važna tema, s obzirom na nove tehnologije.\n- Značajno je da medijsku pismenost prenesemo na djecu, koja treba da nauče koje su to pozitivne strane upotrebe novih tehnologija, te ukažemo na opasnosti koje vrebaju sa društvenih mreža - kazala je Trivićeva.\nČestitajući školama na pobjedi, generalni direktor “m:tela” Marko Lopičić je rekao da ova kompanija već godinama unazad ulaže u bezbjednost najmlađih na internetu, kao i svih ostalih informacionih i telekomunikacionih resursa.\n- Nadam se da je ovaj projekat postigao ključne ciljeve jer smo svi svesni da su mediji značajni deo života naših najmlađih. Kroz ovaj projekat želeli smo da na jedan ozbiljan način mališanima ukažemo na poruke koje dolaze iz medija, ali da budu i odgovorni učesnici u medijskom prostoru - istakao je Lopičić.\nČlan komisije za izbor najboljih projekata i profesor na Fakultetu političkih nauka Univerziteta u Banjaluci Dragana Trninić navela je da su svi projekti bili izuzetno kvalitetni.\nPrema njenim riječima medijsko obrazovanje, koje je na ovaj način ušlo u škole, širi se kod djece koja se svakodnevno susreću sa različitim medijima kako u procesu obrazovanja tako i u slobodno vrijeme.\n- Evidentno je da su djeca danas izuzetno digitalno pismena te je mnogo važna kritička medijska pismenost, odnosno njihova svijest o različitim aspektima medija, da imaju svoje lice i naličje - napomenula je Trninićeva.


TRIO 1 apartman Beograd Vukov spomenik « Stan Na Dan Beograd\nTRIO 1 - Centar, - Centar, Kraljica Marije Kraljica Marije\nApartman TRIO 1 je smeštaj u centru Beograda, lociran u neposrednoj blizini stanice Vukov spomenik. Strukturisan kao dvosoban, ovaj stan se odlikuje ukusnim dizajnom i mestimično živahnim detaljima, što se da primetiti već u dnevnoj sobi. Kombinacija zelenih i žutih komada nameštaja, od sofe do trpezarijskog seta, unosi dozu svežine i razigranosti u inače sasvim pragmatičan enterijer. Na raspolaganju su dva kafe-stolića, komoda sa LED TV-om i udobna fotelja smeštena u ugao prostorije. Reklo bi se, prijatan kutak za uživanje uz jutarnju kaficu. Primećujemo apstraktnu grafiku i dizajn svetla koji doprinose utisku elegancije i estetskog rafinmana. Dodajmo da se trosed može transformisati u udoban ležaj za dve osobe. Spavaća soba ima zaseban TV i udobni bračni ležaj sa impresivnom zebrastom posteljinom. Tu su još prozorske draperije, ukoliko poželite intimniji ambijent, zatim jednostavna komoda i komplet čistih peškira. Kuhinjski elementi su svedeni na osnovne potrebe i postavljeni ugaono, u predsoblje stana. Ističemo fino izrađene kabinete sa neutralnom bojom furnira i “grublji” dezen međuprostora. Pri ruci je aparat za kafu i grejna plotna, tako da omiljeni napitak moćete lako pripremiti. Kupatilo je super uredno i čisto, te opremljeno tuš kabinom i modernim sanitarijama.\nEvidentno je da enterijerski spektakl nije jača strana ovog prenoćišta, međutim blizina party zone, saobraćajna povezanost i razumna cena, kompenzuju eventualne manjkavosti. Tašmajdan i Bulevar Kralja Aleksandra su na pet minuta pešice, a tržni centar Zira stotinak metara u suprotnom smeru. Budući da se nalazi na uglu ulica Kraljice Marije i Ruzveltove, ovo prenoćište je idealno za obilazak lokalnih barova, klubova i kafana. Čuveni klub Tramvaj, sa širokom ponudom pića i živih svirki, nalazi se doslovno na korak-dva od zgrade. Pogodan za romantični par ili manju ekipu prijatelja, apartman TRIO 1 je optimalno rešenje. Za veću grupu posetilaca, savetujemo kombinovani smeštaj u apartmanima TRIO 2 i TRIO 3, koji se nalaze u istoj zgradi u Beogradu. Dobrodošli!\nPAŽNJA: Samo manji kućni ljubimci su dozvoljeni!!!\n€ 50 € 43 € 40 € € €\nUSPEŠNO STE POSLALI UPIT ZA APARTMAN TRIO 1


Izgradnja Moravskog koridora je projekat broj 1 za Ministarstvo, koji je važan ne samo zbog gradnje autoputa od Čačka do Pojata, nego i zbog najmodernije telekomunikacione infrastrukture koja će biti izgrađena, rekla je Mihajlovićeva.\nIzgradnja Moravskog koridora i povezivanje Koridora 10 i Koridora 11 strateški je važno za razvoj Srbije i za 500.000 ljudi koji žive u ovom delu centralne Srbije. Ubrzano se pripremamo za izgradnju, a cilj nam je da radovi počnu tokom leta, zbog čega je važno da što pre imamo zaključen komercijalni ugovor, navela je potpredsednica Vlade.\nStjuart Džons, predsednik američke kompanije "Behtel" zadužen za Evropu i Bliski istok, zahvalio je potpredsednici Vlade na podršci projektu i izrazio želju za brzim napretkom u njegovoj realizaciji.\nTrenutno radimo na sistemu navodnjavanja u kome koristimo izuzetno kompleksne principe iz fizike, nešto potpuno novo čak i u ovoj nauci, gde pokušavamo da vodu u cevima za navodnjavanje modulišemo na takav način da možemo zalivati ne red po red, nego biljku po biljku. To će doneti ogromne uštede i ogromna povećanja prinosa, rekla je ekskluzivno za "Blic" Vesna Bengin sa novosadskog Instituta Biosens, tokom konferencije "World Minds" na kojoj je bila jedan od govornika.\nAmerička komisija za hartije od vrednosti (SEC) optužila je izvršnog direktora Tesle Ilona Maska za prevaru zbog niza lažnih tvitova i traži ne samo da ga upravni odbor ukloni sa čela tog proizvođača električnih automobila, već da mu se zabrani da bude direktor u bilo kojoj kompaniji čije su akcije na berzi.


Lajović nadigran od Andersona 2:6, 4:6, 6:4, 6:3, 3:6\nIzvor: RTS, 01.Okt.2020, 14:28\nU vrlo dramatičnom meču posle nekoliko dramatičnih obrta u meču Kevin Anderson je uspeo da nadigra Dušana Lajovića sa 3:2 (2:6, 4:6. 6:4, 6:3. 3:6) i plasira se u naredno kolo Rolan Garosa. U ranije odigranim mečevima Novak Đoković je preslišao Litvanca Rikardasa Berankisa rezultatom 3:0 (6:1, 6:2, 6:2) u meču drugog kola Rolan Garosa. Slovenac Alijaž Bedene savladao je Nikolu Milojevića sa 3:1 (7:5, 2:6, 6:1, 7:6).\nNajbolji teniser Srbije i sveta Novak Đoković rutinski se plasirao u treće kolo Rolan Garosa, pobedom nad Ričardasom Berankisom. Đoković je savladao Litvanca veoma ubedljivo, rezultatom...\nLajović posle drame i pet setova eliminisan sa Rolan Garosa\nDušan Lajović eliminisan je u drugom kolu Rolan Garosa od Kevina Andersona posle pet setova – 6:2, 6:4, 4:6, 3:6, 6:3...Srpski teniser uspeo je da se vrati iz zaostatka od 2-0 i uvede meč u peti, odlučujući set...Ipak, Lajović je u osmom gemu petog perioda igre popustio, napravio dve duple servis...


Prvi gosti rođendana Muzeja Srema stigli iz Maslačka (VIDEO) - Ozon Media\nU Muzeju Srema, danas se slavi rođendan. Edukativnu radionicu, koja je danas organizovana u muzeju, upotpunili su mališani iz vrtića „Maslačak“. Uz pitalice, crtanje, poklone i igre rođendan su poslavili i deca uzrasta od 3 do 5 godina, koji su u pratnji kustosa Muzeja obišli postavke Muzeja i kroz igru učili o njima. Deca su pronašla svoju zabavu i sudeći po utiscima i reakcijama veoma uživala u njoj.\nPosle niza pokušaja, tokom druge polovine XIX i većeg dela prve polovine XX veka, neposredno nakon završetka Drugog svetskog rata, 1946. godine, osnovana je muzejska ustanova pod nazivom Gradski muzej Sremska Mitrovica.\nOsnivanje muzeja u Sremskoj Mitrovici usko je vezano za arheološke nalaze iz vremena rimskog grada Sirmijuma, koga je Amijan Marcelin (oko 330-400.g.n.e.), poslednji veliki rimski istoriograf, nazvao ,,mnogoljudnom majkom gradova’’ – urbium matris populosae et celebris.\nMeđutim, sticajem društvenih okolnosti u formiranju muzejske ustanove odlučujući faktor su bili istorijski spomenici crkvenih obreda. Prvog maja 1946.godine u „Maloj crkvi” otvoren je Muzej crkvene umetnosti (MCU), jedan od prvih te vrste u Demokratskoj Federativnoj Jugoslaviji, sa ceremonijalnim otvaranjem 30. juna iste godine.\nNa osnovu Uputstva Odeljenja za prosvetu Glavnog izvršnog odbora Autonomne Pokrajine Vojvodine od 2. novembra, kojim je regulisana i muzeološka problematika, 23. novembra 1946. osnovan je Gradski muzej u Sremskoj Mitrovici, kao muzej kompleksnog tipa sa arheološkom, etnografskom, istorijskom, umetničkom i prirodnjačkom zbirkom.\nmuzej sremarodjendan muzeja sremasremska mitrovica\nNOVEMBARSKI DANI: Promocija naučnog časopisa „Spomenica“


BAR NUDI BESPLATNO PIĆE SVAKOM KO SE VAKCINIŠE | Hayat.ba\nBAR NUDI BESPLATNO PIĆE SVAKOM KO SE VAKCINIŠE\nInače vakcine su dostupne svakome besplatno i bez zakazivanja, a oni koji prihvate ponudu i prime vakcinu dobijaju vaučer za besplatno bezalkoholno piće u baru. Sve sedmice je došlo do zabrinjavajućeg prekida vakcinacije među mlađima, ali i da to što se služe bezalkoholna pića ne umanjuje uživanje povratka u bar prvi put poslije nekoliko mjeseci. […]\nInače vakcine su dostupne svakome besplatno i bez zakazivanja, a oni koji prihvate ponudu i prime vakcinu dobijaju vaučer za besplatno bezalkoholno piće u baru.\nSve sedmice je došlo do zabrinjavajućeg prekida vakcinacije među mlađima, ali i da to što se služe bezalkoholna pića ne umanjuje uživanje povratka u bar prvi put poslije nekoliko mjeseci.\nIzrael, koji u ovom trenutku ima najuspešniji program vakcinacije pokušava da pronađe način da ohrabri mlade da se vakcinišu.


Dodik: Ne pozivam na rat, sukobe i secesiju, ali o secesiji ima razgovora - Svet - Dnevni list Danas\nPočetna » Svet » Dodik: Ne pozivam na rat, sukobe i secesiju, ali o secesiji ima razgovora\nSrpski član Predsedništva BiH Milorad Dodik izjavio je danas da ne poziva na rat, sukobe i secesiju Republike Srpske (RS), ali da ima razgovora o tome.\n1Piše: Beta 27. februara 2020. 13.09\n„Teški verbalni sukobi neće ugroziti mir. Ni u jednoj svojoj izjavi nikada se nisam pozvao na oružani sukob. Ne pozivamo na rat, na sukobe, secesije nema u dokumentima RS, ali o tome naravno ima razgovora“, kazao je Dodik na konferenciji za novinare u Banjaluci.\nOn je rekao da je njegov cilj da se RS vrate njene nadležnosti, da se BiH vrati na izvorni Dejton, „bez obzira što neki međunarodni moćnici tvrde da to nije moguće“.\nSrpski član Predsedništva je ocenio da je BiH „propala država, koja može preživeti jedino ako se vrati izvorom Dejtonu, u kome će biti dva ravnopravna entiteta i tri konstitutivna naroda“.\n„Razmatraćemo i druge mere. Nakon što je juče podržana inicijativa o smeni aktuelnog Visokog sudskog i tužilačkog saveta (VSTS) sa Milanom Tegeltijom na čelu, logična reakcija je da RS povuče svoju saglasnost u vezi sa postojanjem VSTS“, kazao je Dodik.\nOn je rekao i da Narodna skupština RS neće povući nijedan od zaključaka u vezi sa Ustavnim sudom BiH, dodavši da je plan „muslimanske politike“ i dela medjunarodne zajednice da se kroz institucije BiH, odnosno putem odluka Ustavnog suda BiH, ruši Dejtonski sporazum.\nDodao je da zvaničnici RS neće podleći medjunarodnim pritiscima i pretnjama sankcijama, navodeći da su visoki predstavnik u BiH Valentin Incko, kao i njegovi prethodnici, „zlotvori prema Srbima“.\nDodik je kazao da je lider Stranke demokratske akcije (SDA) Bakir Izetbegović juče u Sarajevu pokazao „izliv mržnje“ prema Srbiji, njenom predsedniku Aleksandru Vučiću i RS, srpskom narodnu i njegovoj istoriji.\n„Oni u Sarajevu žele da se uruši Srbija, koja im smeta jer je ekonomski jaka. Oni smatraju da, ako sklone Vučića, da bi Srbija ušla u višedecenijsku nestabilnost“, ocenio je srpski član Predsedništva BiH.\nPrema njegovim rečima, Vučić je „čovek mira u regionu“, koji podržava teritorijalni integritet i suverenitet BiH, ali takodje vodi brigu o srpskom narodu u BiH.\nPredsednik Srbije, naveo je Dodik, takodje pokušava da održi dobar odnos Bošnjaka i Srba, ali to „nije dovoljno izlapeloj politici Bakira Izetbegovića“.\nDodik optužio Bakira Izetbegovića da želi da sprovede „Islamsku deklaraciju“, čiji je tvorac njegov otac Alija Izetbegović, s ciljem da BiH, uz podršku medjunarodnog faktora, postane islamska država u kojoj Srbi i Hrvati neće imati nikakva prava.\nCilj, kako je rekao, „muslimanske politike“ je i destabilizacija Srbije.\n„Mi više verujemo u Srbiju nego u BiH“, kazao je dalje Dodik, upućujući poruku Izetbegovićiu da Banjaluka „nikada neće biti šeher“. On je ocenio da Banjaluka „više pripada Vučiću nego Izetbegoviću“.\nSrpski član Predsedništva BiH izneo je teške optužbe na račun pojedinih američkih diplomata i visokih predstavnika, navodeći da, kako je ocenio, rade za „muslimansku politiku“, čiji je cilj destabilizacija RS.\nDodik je optužio i opozicione stranke u RS, SDS i PDP, da su „izdajničke“ i da su „podanici“ SDA i bošnjačke politike.\n„Neće nas disciplinovati. BiH je propala država i može preživeti samo ako se vrati izvornom Dejtonu“, zaključio je Dodik.\nBiH, Milorad Ddoik, Republika SrpskaBeograd\n27. februara 2020. u 16.57\nIma li i „D“od demokratije u R.Srpskoj i delu Federacije pod Covicem?Izgleda da ne.Veciti lideri,u stvari unistitepji svojih naroda i izbacivaci mladih iz BIH,a time i mladih iz svojih naroda.Zar su tamo ljudi tako nepismeni da moraju da ih trpe,i Dodika i Covica? U delu Federacije sa bosnjackom vecinom,bar su se menjale partije na vlasti.Sad Difik hovori o „muslimanskoj“politici,naziva Bosnjake muslimanima,fa bi senpriiacio na trend u Evropi.Providno je toliko da nemam reci.


Grad Banjaluka izdvaja dodatnih 150.000 KM za sportiste – mojKontakt portal – Radio Televizija Kontakt\nGrad Banjaluka izdvaja dodatnih 150.000 KM za sportiste\nGrad Banjaluka će za ovu godinu obezbijediti dodatnih 150.000 KM za finansijsku podršku sportistima i sportskim klubovima koji učestvuju na međunarodnoj sceni, saopšteno je iz Gradske uprave Banjaluka.\nGradonačelnik Igor Radojičić je rekao da su, u protekle tri godine, banjalučki sportisti uspjeli na više frontova da se probiju na međunarodnu scenu i da će Grad, uprkos složenoj ekonomskoj situaciji, obezbijediti dodatna sredstva kako bi pomogao nastup sportista na međunarodnoj sceni.\n“Uglavnom je riječ o sportistima, koji nastupaju u individualnim sportovima, kao što su plivanje, borilačke vještine i atletika, ali imamo i niz klubova koji su uspjeli da se probiju na internacionalnu scenu”, istakao je Radojičić.\nKada su u pitanju ekipni sportovi, Fudbalski klub Borac se vratio na međunarodni scenu, Rukometni klub Borac m:tel je duži niz godina učesnik evropskih takmičenja, Ženski košarkaški klub Orlovi igra regionalnu ligu, a tu su i odbojkašice BL voleja navode iz Gradske uprave.\nRadojičić je istakao da su nastupi banjalučkih sportista prilika da se klubovi ali i grad afirmišu i na međunarodnoj sceni.\nOdluka o dodadnoj finansijskoj podršci banjalučkim sportistima trebalo bi da bude usvojena na narednoj sjednici Skupštine grada, koja će biti održana 2. septembra.


Futsal: U subotu prva utakmica na domaćem parketu - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Sport Futsal: U subotu prva utakmica na domaćem parketu\nFutsal: U subotu prva utakmica na domaćem parketu\nKlub malog fudbala Bečej u subotu 12. oktobra od 19.30 sati susreće se na domaćem parketu sa ekipom KMF „Kalča” iz Niša. Izabranicima Dejana Stanojeva je ovo druga utakmica, odnosno prva na domaćem parketu, u novoj sezoni.\nEkipa kluba sa Tise je u prvom susretu u novoj sezoni bila egal sa KMF Vranje (3:3), a strelci za Bečejce su bili Milosavac, Novaković, Arvaji. Pritisak pred utakmicu sa Nišlijama jeste nešto veći. S druge strane, postoje novosti vezane za podršku klubu. Naime, KMF Bečej u novu sezonu ulazi sa novim sponzorima.\n-Velika obaveza za klub je da aktivira sve svoje kapacitete i odigra maksimalno sve mečeve, da na kraju sezone bude visoko rangiran. Na taj način opravdaćemo poverenje sponzora koji su ove sezone prepoznali jedinog bečejskog ekipnog prvoligaša kao resurs pogodan za promociju svog brenda. Sa ova tri ugovora klub je finansijski miran za narednu sezonu, a takođe želim da naglasim da se nadamo produžetku saradnje, što bi svakako utemeljilo ambicije kluba u Prvoj futsal ligi Srbije, izjavio je predsednik KMF Bečej Aleksandar Jovanović.


Navijači od države jači\nM. D.\t 22. oktobra 2016. 09:05\nBeogradske ulice su ponovo poprište mafijaških obračuna, u kojima često stradaju i slučajni prolaznici. Crne hronike su pune izveštaja o novim borbama za moć u srpskom podzemlju. Ratuju između sebe regionalne mafije iz bivše Jugoslavije, navijačke grupe, a traje borba i za narko tržište. Kulminacija svih ovih obračuna usledila je nakon ubistva Aleksandra Stankovića (29), zvanog Sale Mutavi. Stanković je jedan od vođa navijača Partizana, osuđivan je kao narko diler, a pored toga često je sedeo i na sastancima uprave kluba. Javnost je stoga prilično zbunjeno dočekala vesti da su počast ubijenom odali ne samo košarkaši i fudbaleri Partizana, nego da su njegovoj sahrani prisustvovali i svi čelnici Partizana. Pojedini mediji su to nazvali „počast za ‘državnu mafiju'”. U isto vreme, premijer Aleksandar Vučić i ministar policije Nebojša Stefanović objavili su „rat mafiji“, i istakli kako neće dozvoliti da Srbija postane poprište obračuna kriminalaca iz jedne bivše jugoslovenske republike, prenosi Dojče Vele.\nNovinar nedeljnika Vreme Dejan Anastasijević za DW kaže kako ne očekuje ništa od najavljenog rata mafiji, jer smo takve objave imali i u vreme bivših vlasti. To se jednostavno mora raditi sistematski a ne kampanjski, ističe Anastasijević, i objašnjava zašto misli da taj ‘rat’ neće imati mnogo uspeha:\nArkanzas: Žestoka pucnjava bila mafijaški obračun, klub zatvoren\n„Prosto je reč o tome da se vođe navijača očigledno bave kriminalom, i to vrlo organizovanim kriminalom, a da su pored toga i u upravama sportskih klubova. A sa druge strane u istim tim upravama sportskih klubova sede i političari. I onda imatu tu jednu trostruku spregu sporta, politike i mafije. Ako država to želi da reši onda je prvi korak da se promeni status tih klubova, jer oni ne mogu više da budu udruženja građana, prosto Crvena zvezda i Partizan nisu isto što i udruženja filatelista. Potrebno je dalje uvesti pravila finansiranja, ili ih privatizovati, a ne koristiti klubove kao jedan od načina finansiranja političkih partija, gde leži i suština problema“.\nDejan Anastasijević smatra da to uopšte nije problem uraditi u pravnom i tehničkom smislu. „Problem je što političarima odgovara slabo regulisan rad sportskih klubova, a odgovara im i prisustvo organizovanog kriminala, jer se na taj način indirektno finansiraju političke stranke. Stoga je licemerno da političari objavljuju rat mafiji, jer neki od njih, sasvim sam siguran u to, finansiraju i sebe i svoje stranke novcem od organizovanog kriminala”.\nRat protiv mafije se ne može voditi sa policijom koja je devastirana u kadrovskom i svakom drugom smislu, ocenjuje za DW Božo Prelević, advokat i bivši koministar policije. „Vi sada imate policiju koja je pod najezdom nepismenih i polupismenih ljudi, sa kupljenim diplomama, imate razna šikaniranja, nema saradnje sa tužilaštvom, ljudi napuštaju policiju, i to je nešto na šta upozoravam već nekoliko godina. I sada premijer kaže obračunaćemo se sa onima u policiji koji borave na jahtama, i vi vidite da se sve to dakle zna. Rezultat toga je da vi imate po Beogradu devedesete godine, imate crnogorsku mafiju, bosansku mafiju, albansku mafiju, imate krijumčara koga uhvate sa 50 migranata i onda ga puste nakon telefonskog poziva. A ako kao građanin želite nešto da prijavite ja vam savetujem da to ne radite, jer je besmisleno i policija je dovedena do nivoa da ona više uopšte nije servis građana. A da je to tako dovoljno je da vam samo kažu nadimke načelnika policije po Srbiji, i sve će vam biti jasno“.\nKoliko će ta borba protiv mafije biti uspešna ne treba vam bolji dokaz od činjenice ko je sve bio na sahrani Aleksandra Stankovića, napominje Božo Prelević. „Kada vidite ko je sve bio na sahrani, i ko je nosio majice sa njegovim likom, i kada znate da ga je tužilac pustio nakon što je išao da prebije nekoga iz uprave Partizana, vi vidite da to nije normalno. I sada imate premijera koji govori isto što i ja. Iz toga možete da zaključite da nas premijer ili pravi budalama, ili nema moć da nešto uradi. A ne zna se šta je gore od to dvoje“.\nNavijačke grupe su uglavnom bile oslonac pojedinih političkih partija prilikom većine protesta koji su se dešavali u Beogradu. Navijači su se posebno isticali rušenjem Beograda i sprečavanjem održavanja gej parada, i tada su se žestoko sukobljavali sa policijom. Međutim, u poslednjih nekoliko godina navijača nema na ulicama, a pitanje koje se nametnulo je koliko košta politička pacifikacija navijačkih grupa. Dejan Anastasijević kaže da to jeste problem kada se prave dilovi sa takvom vrstom grupa: „Oni će vas uvek sačekati na nečem drugom. Ako su se dogovorili da više ne tuku pripadnike LGBT populacije, očigledno se nisu dogovorili da više ne smeju da ubijaju ljude ili trguju drogom“.\nBožo Prelević ističe da ne zna šta su oni dobili zauzvrat, „ali znam da je premijer nedavno rekao da su oni jači od države“. Prelević dakle, podseća na izjavu premijera Vučića, koji je izjavio: “ne mogu da rešim pitanje privatizacije sportskih klubova. Eto priznajem, jači su od mene, mali sam i nedovoljno snažan da to izguram”. Mislim da bi nakon takve izjave trebalo da podnese ostavku, smatra Prelević, ali napominje da bi trebalo biti potpuno iskren i reći da je to stvar koja traje preko 20 godina. “Tu situaciju je etablirala bivša Državna bezbednost (DB), koja ih je onda slala na front. A onda je nastao kancer, gde su navijači odlučivali o svemu, postavljali i smenjivali uprave, tukli koga su stigli, a država je sve to posmatrala sa strane. To je jednostavno odsustvo želje da se političari odreknu nekih paralelnih navijačkih vojski, koje se mogu upotrebiti za ovu ili onu situaciju. Političari se uvek boje da se te grupe ne okrenu protiv njih, i imaju bojazan da ako ih oni ne kontrolišu onda će ih kontrolisati neko drugi. Zato više vole da ih imaju uz sebe nego protiv sebe”.


LOLA SMILJANIĆ: Ostajem u Partizanu do kraja\nIskusni vezista Milan Lola Smiljanić analizirao je prvi test meč Partizana ovog leta, u kojem su crno-beli poraženi od podgoričke Budućnosti 1:0.\nTrener Partizana Savo Milošević je isprobao dva različita tima u oba poluvremena nakon što su crno-beli prethodnih sedam dana radili na Zlatiboru.\nPartizan je diktirao ritam meča u Užicu, dva puta su crno-beli pogodili okvir gola, ali nisu uspeli da zatresu mrežu Podgoričana.\n“Ušli smo iz jakog treninga u prvi meč, gde još ne znamo ni gde smo ni koji će igrači ostati ili doći. Možemo da budemo zadovoljni trčanjem, što je bilo najbitnije posle jakih treninga. Rezultatom ne možemo da budemo zadovoljni, ali to nije bilo u planu jer smo radili stvarno jako poslednjih nekoliko dana, pa nam je ovo došlo kao najjači trening da to osetimo kroz loptu”, rekao je Smiljanić posle meča.\nPartizan se u sredu vraća u Beograd, a zatim će 2-13. jula raditi u Sloveniji, gde će u prvom planu biti priprema za drugo kolo kvalifikacija za Ligu Evrope, protiv pobednika dvomeča između škotskog Kilmarnoka i velškog Konah Keja.\n“Znamo da je uvek turbulentno u julu i avgustu u Evropi. Očekujemo prolazak Škota, kvalitetne ekipe. Znam da su osvojili Kup i da su dobili poslednjih deset utakmica u prvenstvu. Moramo ozbiljno prići toj utakmici i krenuti ka Ligi Evrope. U prvenstvu je naravno uvek cilj titula i dupla kruna, ali pre svega titula i plasman u Evropu”, dodao je Lola.\nSmiljanić je na kraju potvrdio da će ostati u Partizanu.


„Baletski biseri“ za jubilej Baleta Srpskog narodnog pozorišta - Kultura - Dnevni list Danas\nPočetna » Kultura » „Baletski biseri“ za jubilej Baleta Srpskog narodnog pozorišta\nG. Nonin03.03.2021. 12:26\nU okviru obeležavanja 70 godina postojanja Baleta Srpskog narodnog pozorišta večeras će biti upriličen poslednji gala koncert prvaka, solista i ansambla Baleta pod nazivom „Baletski biseri“.\nNa programu je dvanaest bisera baletske klasike i neoklasike – Don Kihot, Žizela, Labudovo jezero, Uspavana lepotica, Grk Zorba, Vragolanka i drugi. Gala koncert je zakazan na sceni „Jovan Đorđević“ u 19 sati.\nZa ovaj program odabrani su najlepši prizori, duetne igre i varijacije iz živopisnog Ciganskog logora i varijacija Mercedes iz Don Kihota (Katarina Kljajić), pa-de-de iz Žizele, elegantne Ruska i Španska igra iz Labudovog jezera, neponovljivo snažna solo igra Umirućeg labuda (Ana Đurić), vragolasta Igra u klompama iz baleta Vragolanka (Samjuel Bišop), uzbudljivo i energično finale II čina iz Grka Zorbe (Andrej Kolčeriju)…\nLepotu tradicionalne estetike oplemeniće i romantične scene koje je publika oduševljeno pozdravljala na prethodnom koncertu: temperamentnu igru (Ana Đurić) iz Karmen svite Bize-Ščedrina i valcer u cis molu (Ana Đurić i Toma Križnar) iz Šopenijane Frederika Šopena, jedan od najvećih pa-de-dea u istoriji baleta.\nPodsetimo, novosadska baletska scena je nakon četiri meseca oživela u kreiranom programu, baletskim gala koncertom „Baletski biseri“, koji je premijerno izveden 20. februara ove godine, u okviru obeležavanja 70 godina postojanja ove najmlađe umetničke jedinice Srpskog narodnog pozorišta.\nBilo je to veče elegantnog užitka za publiku i igrače – veče Baleta i plesa, u redukovanom kapacitetu sale velike scene, oko 500 gledalaca, u parteru i na balkonu, uz poštovanje svih propisanih preventivnih mera. Upravo tako, uz poštovanje svih mera, organizatori najavljuju i ovo poslednje izvođenje koncerta „Baletski biseri“.\nPovodom Dana Baleta Srpskog narodnog pozorišta, u ponedeljak, 8. marta će u podne u Donjem foajeu scene „Jovan Đorđević“ biti održana promocija knjige Gabriele Teglaši Jojkić „Baletska korepeticija Zoltana Gajdoša. O knjizi će, pored autorke, govoriti dr Zoran Đerić, upravnik SNP-a, Toni Ranđelović, direktor Baleta, profesor Svetozar Saša Kovačević i Zoltan Gajdoš, korepetitor Baleta.\nbaletNovi SadSrpsko narodno pozorišteNovi Sad


Žbogar: EU sljedeće sedmice usvaja SSP sa Kosovom - Televizija K3\nMakron: G7 uskoro objavljuje rje…\nPredsednik Francuske Emanuel Makron izjavio je da se…\nŠiroke ruke i otvorenog srca: Ov…\nJovo Vođević Duman, već godinama je jedan od…\nOdbojkašice Srbije se zagrijavaj…\nReprezentacija Srbije ostvarila je drugu pobjedu na Evropskom…\nTikvice jačaju kosti i snižavaju…\nČesto su zastupljene u ishrani ali mnogi ne…\nNOVOSTI TV K3 – 25.08.2019.\nKupres: Poginula dva deminera (VIDEO)\nSaga zvana „Tegeltijin izbor“ (VIDEO)\nSDS: Poskupljenje struje štetno za privredu (VIDEO)\nOdržan 54. Kočićev zbor (VIDEO)\nU Derventi održan festival etno pjesme (VIDEO)\nIzložba „Pale – nekada i sada“ (VIDEO)\nDerventa: Izložba pasa svih rasa (VIDEO)\nŽbogar: EU sljedeće sedmice usvaja SSP sa Kosovom\nSljedeće sedmice će Evropska unija usvojiti Sporazum o stabilizaciji i pridruživanju sa Kosovom, koji će poslije toga bio poslat zemljama članicama EU na diskusiju i mogao bi da bude potpisan do ljeta, izjavio je danas specijalni izaslanik EU na Kosovu Samuel Žbogar.\n“Završili smo pregovore o S SP, koje smo počeli smo prošle nedjelje, i 30. aprila će biti usvojen SSP sa Kosovom, koji će biti poslat zemljama članicama na diskusiju i to će nam sigurno omogućiti da ga potpišemo prije ljeta”, rekao je Žbogar u Prištini na sesiji “Evropska perspektiva, hodanje kroz maglu”, u okviru panel Foruma 2015. – projekta Kosovske fondacije za otvoreno društvo.\n“To znači da ćemo imati prvi ugovorni odnos između Kosova i EU. Sveobuhvatni ugovor određuje i politički dijalog između Kosova i EU i mislim, nikada do sada nisam upotrebio riječ istorijski, ali mislim da je vrlo značajan za obezbjeđivanje odnosa između Kosova i EU”, rekao je Žbogar, prenijeli su prištinski mediji.\nŽbogar je rekao da je posvećen integraciji Balkana u EU, uključujući i Kosovo, jer je, po njegovim riječima, od interesa za EU da Kosovo nastavi da se kreće ka članstvu.\nEvroposlanica Ulrike Lunaček je na panelu, u uključenju iz Beča, navela da poslije potpisivanja SSP Kosovo ništa ne sprečava da konkuriše za status države kandidata za članstvo u EU.\nNa forumu se diskutovalo o aspektima ove perspektive, pa je postavljeno i pitanje šta će se desiti poslije potpisivanja S SP, odnosno da li će Kosovo moći da konkuriše za status članice EU iako ga nije priznalo pet zemalja članica Unije.


Analitičari i opozicija o sjednici PIC-a: Postoji sprega između Rusije, Srbije i RS-a - mojusk.ba\nPolitički analitičari u Bosni i Hercegovini smatraju da je Rusija jučer morala usaglasiti mišljenje o zakazanom referendumu o Danu Republike Srpske na sjednici Upravnog odbora Vijeća za implementaciju mira (PIC). S obzirom na to da je došlo do njenog izdvajanja, nije riječ ni o čemu drugom nego o antidejtonskom djelovanju i sprezi između Rusije, manjeg bh. entiteta i Srbije, a tome u prilog idu i najavljeni sastanci vlasti Srbije i RS-a, smatraju analitičari.\nNa jučerašnjoj sjednici Upravnog odbora PIC-a usaglašena je izjava o zakazanom referendumu o Danu RS-a, a ruski ambasador Petar Ivancov je kazao da je Rusija izdvojila svoje mišljenje smatrajući da se referendum ne treba zabraniti. Na osnovu toga politički analitičar Ibrahim Prohić smatra da priča o referendumu o Danu RS-u pokazuje pravo stanje stvari te da su svi ogoljeli svoje pozicije i učešće na političkoj sceni.\nPolitički analitičari: Globalna ocjena je da nema nevinih\n“Globalna ocjena je da nema nevinih. U prvi plan su isplivali političari iz RS-a, Srbije i Međunarodne zajednice, a onaj koji je pokrenuo lavinu ostao je u političkoj sceni. Riječ je naravno o Bakiru Izetbegoviću koji je morao znati da će njegova apelacija pred Ustavnim sudom BiH o Danu RS-a izazvati političke posljedice. Samim tim što je znao, pristao je na političke posljedice i na neki način ih je priželjkivao, jer je situacija u oba entiteta tolika loša da se aktuelna vlast može održavati samo na produciranju haosa i konflikta. Treba podsjetiti da je situacija prije dva mjeseca u RS-u bila blizu građanskog rata ili fizičkog konflikta, a sve zbog mitinga i kontramitinga kada bi najvjerovatnije došlo do krvoprolića da se nije umiješao premijer Srbije Aleksandar Vučić. U tom trenutku Dodikova vlast koja je bila na izdisaju kao i sam ‘veliki vođa’ i njegova opozicija, bili su na potpuno različitim stranama, a danas je ponovo ujedinjen srpski politički faktor. To potvrđuje i nedavna združena vojna vježba koja je trebala ‘pokazati mišiće’ i ilustrirati ne samo koheziju dva politička faktora s jedne strane Drine, nego i stanje do kojeg se može ići ukoliko bude potrebno”, smatra Prohić.\nNaglašava kako Milorad Dodik nema druge karte osim izazivanja nacionalizma i konflikta te kako bi sutra izazvao rat ukoliko bi se stvorili uslovi”, s obzirom na to da mu, prema Prohićevim riječima, više odgovara ratovanje nego gubitak vlasti.\n“To je ista politička matrica u kojoj je bio Slobodan Milošević prije više od 20 godina kada nije htio izgubiti vlast. Aktuelna vlast u Srbiji je najavljivanjem sastanka s Dodikom i održavanjem hitnih i vanrednih sastanaka pokazala dvoličnost. Građani moraju znati da njihova sudbina više zavisi od vanjskih nego od unutrašnjih faktora. Ovo je vrijeme koje ne trpi čekanje i pasivnost, jer je dominantna Međunarodna zajednica i neposredni susjedi – Srbija i Hrvatska”, ističe Ibrahim Prohić.\nČini se da mišljenje političkih analitičara dijeli i opozicija u BiH, s obzirom na to da šef Kluba Socijaldemokratske partije (SDP) u Parlamentu Federacije BiH Elvir Karajbić kaže da su članice PIC-a trebale donijeti odluku o poništenju referenduma.\nDvojaka igra članica PIC-a i nesposobnost političara\n“Jučer su članice PIC-a pokazale dvojaku igru, a političari i trenutna vlast nesposobnost da zaštite državnost BiH. Prevazilazi se okvir predizbornog djelovanja i jedne i druge strane i ne znam da li Srbija vodi velikosrspku politiku. Ako je to istina, naići će na žestok otpor jer je BiH trenutno slaba kao 1992. godine. Dodikov sastanak s Izetbegovićem je trebao otvoriti pitanje održavanja referenduma, a sramotno je da o tome nije bilo govora. Mislim da se zbog želje za vlast vuku određeni politički potezi koji nisu primjereni i pomalo su opasni. Očito je da Vučić i politika koju provodi s Nikolićem podržava referendum i nemaju iskrene namjere prema BiH. Sve je igra i vježba koja je neprimjerena u ovim vremenskim prilikama, dok Srbija ohrabruje RS na referendum i vodi politiku ‘90-ih godina”, naglašava Karajbić.\nS obzirom na to da je Rusija jučer izdvojila svoje mišljenje, jasno je da nema zajedničkog stava o održavanju referenduma, jer je potreban koncenzus, a ambasador Rusije u BiH Petar Ivancov smatra problematičnim to što tekst usaglašenog dokumenta traži ustupke isključivo od RS-a.\nPolitički analitičar Esad Bajtal logičnim smatra usaglašavanje izjava o Danu RS-a te da je to morala uraditi i Rusija, a ovako smo, prema njegovim riječima, dobili čisto agresivno, anti i protiv dejtonsko djelovanje.\n“S obzirom na to da se Rusija nije usaglasila s ostalim članicama PIC-a, očito je da se radi o njenoj sprezi sa Srbijom i manjim entitetom u BiH te da je riječ o antidejstonskom djelovanju. Ruski odnos prema Dejtonu je neiskren, politički nekorektan i odnos prema BiH je takav da se u njega mora sumnjati. Sva vanrednost i hitnost vrha Srbije da naslutiti da su shvatili da nešto nije u redu te da je neko pretjerao. Srbija mora biti svjesna da je ovo antidejtonsko djelovanje, a ako želi dobro BiH i ako će na tom tragu razgovarati s predstavnicima iz RS-a to je dobro. Ukoliko je sastanak neke druge vrste ili ciljem da se antidejtonci u RS-u učvrste u svom djelovanju, onda stvari nisu postavljene na najbolji način”, zaključuje Bajtal.\nNa kraju dodaje da bi Srbija morala pokazati političku odgovornost prema Dejtonu i antidejtoncima u RS-u. Nakon jučerašnjeg održavanja sjednice Upravnog odbora PIC-a, jučer je premijer Srbije Aleksandar Vučić održao hitan sastanak s predsjednikom Srbije Tomislavom Nikolićem, a za sutra je najavljen sastanak s lidera vlasti iz manjeg bh. entiteta, na prvom mjestu s predsjednikom Miloradom Dodikom.


Ubedljiva izborna pobeda nije donela političku stabilnost\nPrimena brutalne fizičke sile, kako od strane uniformisanih ljudi, tako i onih bez uniformi, verovatno je bio najlošiji mogući odgovor vladajućeg bloka na proteste koji su eskalirali u proteklih nekoliko dana. I to ne samo po ljude koji su na ulicama Beograda dobili žestoke batine i nagutali se suzavca, nego i po vladajući blok koji nije umeo racionalno da proceni situaciju i da nadje neki drugačiji način da održi stabilnost u zemlji, ozbiljno ugroženoj korona virusom.\nDragan Janjić | Demostat | Beograd 25. Jul 2020 | U fokusu\nSve je počelo neočekivanim izlaskom studenata na ulice nakon što je predsednik Srbije Aleksandar Vučić u obraćanju javnosti saopštio da će zatvoriti studentske domove kako bi se sprečilo širenje korona virusa. Vlasti su bile iznenadjene ali su (ispravno) zaključile da je u situaciji kada se zemlja suočava sa novim talasom zaraze bolje ne ulaziti u konflikt sa studentima. Uostalom, to nije nikada ni dobro ni popularno, jer studenti su budućnost u svakom pogledu. Već sutradan od odluke o zatvaranju domova se odustalo, a protesti su prekinuti.\nČinilo se da se nakon toga stvari kreću u nekom boljem smeru i da su vlasti iz cele priče izašle elegantno i bez velike političke štete. Usledila je, medjutim, najava uvodjenja policijskog časa u Beogradu, što je izazvalo još veću erupciju gneva. Vlasti su pokušale da i u ovom slučaju "kontrolišu štetu" pa je Vučić u obraćanju javnosti stavio do znanja da će o policijskom času odlučivati Krizni štab, nagovestivši da bi se i od te mere moglo odustati. Ali, ispostaviće se da je reagovanje zakasnelo, da nije bilo naročito dobro osmišljeno i da vlasti imaju ozbiljnih teškoća da sprovedu odluke koje donose.\nNaime, Vučićevo novo obraćanje javnosti bilo je isuviše "natopljeno" netrpeljivošću prema oponentima, izbegavajući da prihvati da odgovornost za novi talas zaraze snose i same vlasti. Umesto toga, vajkao se da je napravio grešku što dva dana nije bio u Srbiji pa se za to vreme u Novom Pazaru razbuktala epidemija. Izbori, predizborna kampanja i slavljenje izborne pobede su odbačeni kao ozbiljan mogući važan uzrok pogoršavanja stanja, a sve je pripisano "politički ostrašćenim" oponentima. Tako je na kraju ispalo da je virus opasan i aktivan na javnim skupovima koje organizuju oponenti, ali ne i na skupovima vladajućeg bloka.\nPokušaj da se nezadovoljstvo, kao u slučaju studentskog protesta, smiri formalnim ustupkom (najavom odustajanja od policijskog časa), a da se pri tome zadrži visok "gard" prema svim oponentima, uz tvrdnje da je sva odgovornost na njima i gradjanima, a da predstavnici vlasti sve rade baš onako kako treba, završio je potpunim fijaskom. Istoga dana kada je predsednik Srbije u obraćanju u kome je relativizovao ideju o uvodjenju policijskog časa, pred Skupštinom Srbije se, na poziv preko društvenih mreža, najpre okupilo stotinjak gradjana, da bi se u toku večeri broj uvećao na izmedju pet i deset hiljada (neki tvrde da je bilo i više, a šef države da ih je bilo mnogo manje).\nVlasti su očekivale neki revolt i spremale se za njega, ali je broj ljudi koji su izašli na ulice, izgleda, bio veliko iznenadjenje za sve. Pokazalo se da je najava uvodjenja policijskog časa, zapravo, bila samo inicijalna kapisla, a da su uzroci nezadovoljstva mnogo dublji. Šarolika skupina ljudi različitih orijentacija i ubedjenja, od proevropski orijentisanih aktivista i običnih gradjana koji nemaju neku čvrstu ideološku orijentaciju, preko iskrenih nacionalista koji u pregovorima o Kosovu vide naznake "izdaje", do ultradesničarskih grupa ornih za tuču, zagospodarila je platoom ispred Skupštine.\nNa njihov masovni izlazak na ulice verovatno su više uticali oštri stavovi predstavnika vlasti, nego opozicione partije. Funkcioneri tih stranaka mahom su bili na obodima protesta, držeći se na distanci, a neki od učesnika demonstracija su prema pojedinim liderima pokazivali čak i neprijateljstvo. Radikalno orijentisani učesnici protesta (mahom desničari) ušli su u oštre sukobe sa policijom. Opozicione stranke su pozvale gradjane da sede na kolovozu i trotoaru kako bi se održao mir, što su mnogi prihvatili. Vlasti su, medjutim, nastavile da demonstracije i celu opoziciju tretiraju kao fašiste, a nasilje je pripisano opozicionoj koaliciji Savez za Srbiju (SzS).\nTakav sled dogadjaja je medju oponentima vlasti i u značajnom delu javnosti protumačen kao jasan znak da su vlasti te koje "upravljaju" huliganskim grupama i tako stvaraju haos. To, naravno, ne mora da bude tačno, ali s obzirom na ono što se dogadjalo na ulici zvuči uverljivo. Ali, pokušaj da se problem reši kombinacijom primene sile i predstavljanjem protesta kao neke vrste orgijanja fašista, desnice, ljotićevaca i drugih mračnih sila samo na izgled je doneo rezultate. Policiji polazi za rukom da razbije demonstrante, garadjanima koji se informišu preko mejn strim medija poslata je poruka da je opozicija nasilna i da "razbija grad", ali to nije rešilo problem.\nGnev i nezadovoljstvo, čije razmere su se jasno videle na samim protestima, su ostali, a podele u drštvu su produbljene. Osim toga, protivnici vlasti su na protestima ipak pokazali neku snagu i to će ih ohrabriti, a i oni i gradjani će nakon svega manje da se plaše. Vladajući blok nije uspeo da umanji ni značaj ni snagu političkih protivnika nego je, naprotiv, otvorio prostor za njihovo jačanje. Opozicione stranke i dalje su podeljene i nedovoljno organizovane pa nisu u stanju da preuzmu i artikulišu narastajuće nezadovoljstvo. To odgovara vladajućem bloku, ali za društvo u celini nije nikakva prednost nego ozbiljan problem.\nPolitičke stranke, kao i institucije, postoje da bi se na demokratski način, dijalogom, nivelisali odnosi u društvu i tako održavala ravnoteža. Kad jedna struja preuzme sve, kada oponente proglasi za fašiste i neprijatelje države i kada moć kojom raspolaže počne da koristi za učvršćivanje svojih pozicija, netrpeljivosti neće nestati, nego samo mogu da jačaju. Otuda erupcija gneva na demonstracijama nije nikakvo iznenadjenje i ne može se pripisati isključivo sposobnosti vladajućeg bloka i njegovih službi da upotrebi različite nasilničke grupe kako bi se obesmislili protest.\nMoguće je i da vlasti pokušavaju da proteste iskoriste kao neku vrstu opravdanja pred Briselom i Vašingtonom, odnosno kao dokaz da će veliki ustupci Beograda u pregovorima sa Prištinom dovesti do haosa u zemlji. To možda može da proizvede neke rezultate na odredjeno vreme, ali na duži rok ne. Jer, Brisel i Vašington podržavaju sadašnji vladajući blok zato što očekuju da, kroz dogovor sa Kosovom, doprinese stvaranju regionalne stabilnosti, i to na način na koji to njima odgovara. Teškoće u kojima će se vlasti zbog toga naći nisu problem Brisela i Vašingtona, nego Beograda.\nUostalom, lista vladajuće stranke je na upravo završenim izborima osvojila dve trećine poslaničkih mesta u srpskom parlamentu i ima formalnu kontrolu vlasti u zemlji. Podrška koju vladajuća stranka i Vučić imaju medju biračima i dalje je veoma velika, ali se sada vidi da je, osim kapaciteta za vodjenje kampanje (uz čvrstu kontrolu mejn strim medija) potreban i kapacitet za upravljanje krizama. A tu su, opet, potrebne snažne institucije koje deluju samostalno, a ne samo po odluci šefa države čije dvodnevno odsustvo iz zemlje ostavlja prazninu u kojoj se, recimo, rasplamsa epidemija u Novom Pazaru. To više nije samo dugoročan, nego i srednjoročan, a možda uskoro i kratkoročan problem.


Vreme - Policijska lestvica moći: Ko je komandovao »Avalom-100«\nVREME 1542, 23. jul 2020. / VREME\nPolicijska lestvica moći:\nIskusni policajci kažu da za najmoćnijeg čoveka u policiji slovi pomoćnik direktora Ivan Ristić. Inače, on je bio u poslednjoj generaciji "regruta" primljenih u Jedinicu za specijalne operacije u Kulu i "junak" njihovog spota kad se u trpezariji uoči ručka čita zakletva JSO. Posle raspuštanja Jedinice prebačen je u SAJ, a kasnije je dobio zadatak obezbeđenja američkog ambasadora, što je radio vrhunski i profesionalno, kako potvrđuju i svi novinari koji su u to doba pratili aktivnosti ambasade SAD\nAko bi se ikad ozbiljno krenulo u rasvetljavanje policijske brutalnosti, a pre toga i nereagovanja na napade tokom protesta od 7. jula, došlo bi se do pitanja ko je komandovao "Avalom-100". Šta je to? To je u policijskoj radio-komunikaciji šifra za operativni štab ad hock formiran povodom nekog događaja, a čine ga predstavnici svih angažovanih linija rada MUP – načelnici ili zamenici Uprave policije, beogradske policije, Uprave kriminalističke policije i specijalnih i posebnih jedinica koje su angažovane na tom skupu (Specijalna antiteroristička jedinica, Žandarmerija, Policijska brigada). Inače, sedište ovog operativnog štaba obično je u Komandno-operativnom centru MUP, u Kneza Miloša 101. I svi komandiri jedinica i formacija na terenu, kao i oni koji su van mesta događaja, dužni su da slušaju naređenja "Avale-100" i po njima postupaju.\nKo će biti na čelu ovog štaba, nije propisima precizirano, dogovara se "u hodu". Obično to bude predstavnik Uprave policije, ali nije uvek tako: često niko neće da prihvati "vruć krompir", kao što je bilo u slučaju paljenja američke ambasade 2008, pa danas na suđenju traje "prebacivanje loptice" za odgovornost između Uprave policije MUP i iste službe Policijske uprave za grad Beograd.\nKo je onda 7. jula i tokom narednih dana komandovao onda "Avalom-100"? Sagovornici "Vremena", policajci od karijere koji su dobar deo radnog veka proveli u takvim "štabovima", slažu se u jednom – sigurno nije načelnik Uprave policije MUP general Golub Gačević, niti šef beogradske policije Milan Stanić. A oni su ključni ljudi koji su morali da upravljaju postupcima policije i njihovom odgovoru na napade huligana poslatih da glume demonstrante (ko ih je poslao – BIA, SNS, Odeljenje za posebne akcije MUP ili neke vođe navijača, teško da će se ikad utvrditi).\nNačelnik Uprave policije Gačević je čovek koji 20 godina radi u centrali MUP-a. Pre toga je bio u beogradskoj policiji i teško je zamisliti da bi dopustio napade huligana na policijske kordone i, potom, brutalni obračun sa mirnim demonstrantima. Njegovi pomoćnici takođe slove za iskusne policajce. Što se Stanića tiče, on je karijeru proveo na beogradskim ulicama, uključujući skoro deceniju na čelu Odeljenja za javni red i mir, u šta spada praćenje skupova političara koji organizuju proteste. Stanića je televizijska kamera uhvatila u holu Skupštine kad su prve večeri Srđan Nogo i njegovi upali unutra – pokušavao je da smiri situaciju i izbegne sukob. Slično je postupio i u martu prošle godine kada su Boško Obradović i pristalice Saveza za Srbiju upale u RTS, pa su ga, pošto izgledom ne podseća na "mačo policajca" pripadnici Žandarmerije grubo gurali, misleći da se radi o nekom od opozicionara.\nSvaki od trojice sagovornika "Vremena" odbacuje mogućnost da je "Avalom" upravljao direktor policije Vladimir Rebić: kažu da "on nikad nije radio policijski posao, samo kabinetski i to u saobraćaju", ali i znajući ga kao legalistu koji traži poštovanje zakonskih odredbi. Rebić je karijeru počeo u rodnom Užicu, onda prešao za Beograd i tu stigao do generala. Ali, za razliku od nekih njegovih prethodnika, dok je bio na čelu Uprave saobraćajne policije, niko nije mogao da mu zameri bilo kakav nepotizam ili kršenje zakona.\nIskusni policajci kažu da je stvarni direktor policije Ristić "jer da je on direktni eksponent ministra dr Nebojše Stefanovića". Posle odlaska iz MUP-a državnog sekretara Dijane Hrkalović, koja mu je bila konkurencija, Ristić je postao "broj jedan". Inače, bio je u poslednjoj generaciji "regruta" primljenih u Jedinicu za specijalne operacije u Kulu i "junak" njihovog spota kad se u trpezariji uoči ručka čita zakletva JSO. Posle raspuštanja Jedinice prebačen je u SAJ, kao neko ko nije ni stigao da bude kompromitovan. Kasnije je dobio zadatak obezbeđenja američkog ambasadora, što je radio vrhunski i profesionalno, kako potvrđuju i svi novinari koji su u to doba pratili aktivnosti ambasadora.\nSa dolaskom SNS na vlast, Ristić prelazi za šefa obezbeđenja tadašnjeg predsednika Skupštine Srbije Stefanovića: neki kažu zbog poznanstva iz škole, a drugi na osnovu poznanstva iz teretane. Uglavnom, kada je Stefanović postao ministar unutrašnjih poslova, Ristić je od šefa njegovog obezbeđenja avanzovao u šefa kabineta (zamenik je bila Dijana Hrkalović), da bi potom 2016. iznenada bio sklonjen na mesto pomoćnika direktora policije. Izvori iz MUP-a sa juga Srbije tvrde da je to bilo zbog migrantske krize, ali i prevoza izbeglica sa Bliskog istoka, odnosno privilegija jednog privatnog prevoznika iz Beograda koju je država plaćala. U to su, navodno, bili umešani jedan tadašnji ministar (ne unutrašnjih poslova) i jedan od sadašnjih policijskih funkcionera. Cela stvar je zataškana i Ristić se "utopio" u novu funkciju, a "zvezda koja je zasijala" u MUP postala je tada Dijana Hrkalović. Ristić je, tvrde ti izvori, pokazujući mutne fotografije sa nedavnih protesta ispred Skupštine, predvodio policijske (ili parapolicijske) trojke. Osoba sa fotografije stvarno podseća likom i stasom na Ristića, ali to nije moguće utvrditi bez policijskih snimaka. Kao što Stefanović nikad nije ništa mogao da naredi Dijani, tako ni Rebić ništa ne može Ristiću, objašnjava naš izvor.\nTreći Rebićev pomoćnik je pukovnik Bogoljub Živković, policajac od karijere, koji je tu funkciju obavljao i u vreme direktorovanja Milorada Veljovića. Spada u one policajce koji idu po naređenju na funkcije na kojima treba da se "gasi požar". Pre šefovanja policijom u Novom Pazaru bio je na mestu načelnika Policijske uprave Kraljevo. Pre Živkovića, takve funkcije obavljao je sada penzionisani pukovnik Srđan Grekulović: problem korupcije u lokalnoj policiji u Zaječaru – ide on za načelnika, onda u Jagodini isto – opet on, pa eskalacija kriminala u Nišu – isto Grekulović. Karijeru je završio kao v.d. komandanta Žandarmerije, da i tamo uvede red.\nVeljović je, inače, penzioner i više se bavi "fenomenom Golija", dok je Milić orijentisan na Beograd i svi izvori tvrde da i te kako ima uticaja, čak i svoju "liniju" u policiji. Veljovića i Milića, ukazuju oni, Vučić nije izabrao za savetnike samo zbog iskustva, nego i zbog "ćutanja", pošto imaju previše informacija sa kojima mogu da "trguju" ako im se prohte.\nŠto se tiče kabineta ministra – nakon što je Ristić "prekomandovan" u Upravu policije, a svemoćna Hrkalovićka dala otkaz i posvetila se privatnom životu i trenutno priprema doktorat na Filozofskom fakultetu – ključni čovek postao je državni sekretar Milisav Miličković, zvani Miličko; on i dan-danas kontroliše sve u opštini Rakovica – od navijača do divlje i legalne gradnje. "Pogledajte saopštenja MUP, ne postoji nijedan događaj u opštini Rakovica da se ne naglasi da je on bio tamo", ukazuje izvor i dodaje: "u Rakovici niko ne može da donese nijednu odluku, a da se on ne pita".\n"Direktno smo pod komandom zamenika načelnika SBPOK Gorana Papića, Stefanovićevog prijatelja, i to preko Papićevog druga Nikole Kuveljića, koji je bio u 9. Odeljenju beogradske policije (tajno praćenje i dokumentovanje), pa je po kazni prebačen u policijsku stanicu Voždovac, da bi ga Papić prebacio kod sebe", kaže ovaj izvor. "Njih dvojica su zadužena za tajne operacije i praćenje, od novinara do drugih za koje procene da su "‘državni neprijatelji’".


Rata nešto veća, rok otplate duži za tri mjeseca - GlasCG\nGlasCG EKONOMIJA Rata nešto veća, rok otplate duži za tri mjeseca\nRata nešto veća, rok otplate duži za tri mjeseca\nGrađani i privrednici koji prihvate moratorijum na otplatu kredita neće u naredna tri mjeseca plaćati rate, ali će zato svoju pozajmicu otplaćivati tri mjeseca duže, a mjesečna rata će im i za određeni iznos biti uvećana.\nTo se zaključuje iz saopštenja CBCG, nakon sastanak guvernera Radoja Žugića i glavnih izvršnih direktora svih poslovnih banaka u Crnoj Gori.\nUkupan iznos koji vraćaju dužnici biće uvećan za redovnu tromjesečnu kamatu koju banke obračunavaju i tokom zastoja u otplati i koju će nakon isteka moratorijuma pripisati ukupnom dugu. Ta tromjesečna kamata biće ravnomjerno podijeljena na broj preostalih rata.\n“Iako banke tokom trajanja moratorijuma neće vršiti naplatu potraživanja po osnovu kamate, istu će obračunavati i na kraju perioda trajanja moritorijuma kapitalizovati. Korisnici kredita će nakon isteka moratorijuma nastaviti sa otplatom kredita u periodu koji je produžen za period trajanje moratorijuma, u skladu sa novim planom otplate koji će dobiti od banke nakon obustave vanrednih oklolnosti. Banke neće sačinjavati anekse ugovora o kreditu zbog uvođenjja moratorijuma, čime se takođe smanjuje potreba za fizičkim dolaskom u banku”, saopšteno je iz CBCG.\nTakođe, za vrijeme trajanja moratorijuma banka ne smije obračunavati zateznu kamatu na dospjela neizmirena potraživanja po kreditu, neće pokretati postupak izvršenja, odnosno prinudne naplate niti preduzimati druge pravne radnje sa ciljem naplate potraživanja, neće vršiti obračun dana kašnjenja, ni reklasifikaciju kredita u nižu klasifikacionu grupu.\nCentralna banka priprema detaljno uputstvo za banke u cilju adekvatne primjene odluke, kao i obavještenje za korisnike kredita o načinu ostvarivanja prava na korišćenje moratorijuma.\nPored toga građani, preduzeća i preduzetnici koji žele da iskoriste mogućnost odlaganja otplate kredita, što je jedna od mjera Vlade i CBCG, koja će se primjenjivati od 23. marta, treba da se obrate banci mejlom, telefonom ili poštom, saopšteno je nakon sastanka.\nObjavljeno u EKONOMIJA, GLAVNA\n“DF ne želi da učestvuje u lažiranju ozbiljnosti situacije”\nCrna Gora je naša kuća, sačuvajmo je


Ogranak Kolubara - Lazarevac - Redovan monitoring i kontrola ispumpavanja\nRedovan monitoring i kontrola ispumpavanja\nU dvadesetprvoj nedelji projekta ispumpavanja vode iz površinskog kopa „Tamnava-Zapadno polje” nastavljeno je sa izmenjenim tehnološkim režimom. Nisu uočene bilo kakve aktivnosti koje bi mogle narušiti integritet kvaliteta parametara životne sredine, kao i kvalitet ispumpane vode.\nVrši se redovan eko nadzor nad šumskim gazdinstvom koje je potopljeno, a nastavljeno je i aktivno skladištenje oslobođene drvne mase u magacine koji su predviđeni za ove namene. U toku su aktivnosti na poslovima zbrinjavanja svih vrsta sa licenciranim i ovlašćenim operaterima.\nVrši se stalan monitoring sprovođenja skladištenja svih vrsta otpada sa lokacije ispumpavanja. Nije bilo nikakvih odstupanja u oblasti tretmana sa gorivima i mazivima.\nRedovno se vrši ažuriranje i intenzivna kontrola aktivnosti ispumpavanja i svih dokumenata i zapisa u okviru monitoringa. Stručnjaci Zavoda za javno zdravlje Beograd vrše redovne kontole vode za piće.


U Srbiji počela proizvodnja leka protiv korona virusa › Made-in-Germany.rs\nU Srbiji je počela proizvodnja hlorokina, leka protiv malarije, koji se sada koristi i u lečenju korona virusa, saopštio je srpski predsednik Aleksandar Vučić, a prenosi agencija Tanjug.\n„Upravo počinje proizvodnja hlorokina u Srbiji, ključnog leka protiv Kovida 19. Bravo za Galeniku i srpske radnike”, naveo je predsednik Srbije na zvaničnom instagram profilu “BudućnostSrbije”, uz fotografije iz farmaceutske kompanije Galenika.\nInače, Hlorokin je već dobro poznat i proveren, „stari“ lek koji se koristi u lečenju malarije, a za koji se ustanovilo i da je veoma efikasan kao terapeutsko sredstvo u procesu lečenja infekcije izazvane korona virusom.\nKako je juče saopšteno, supstanca za proizvodnju ovoga leka je stigla u Srbiju, a kompanija Galenika će uspeti da proizvede dovoljne količine hlorokina da se zadovolje potrebe na nivou cele zemlje.\nPredsednik Srbije je danas saopštio i da je u Rumi počela masovna proizvodnja hirurških maski, uz komentar da se radi o još jednoj velikoj pobedi Srbije.\nBajerov lek protiv malarije u borbi protiv korone\nOd MiG na 18/04/2020 / AKTUELNO / Ostavite komentar


U nastavku letnje kampanje u Malom Zvorniku prikupljene su odgovarajuće jedinice deficitarnih krvnih grupa – Mali Zvornik Info\nVesti Dobrovoljno davalaštvo krvi Društvo Mali Zvornik Podrinje Crveni krst\nU nastavku letnje kampanje u Malom Zvorniku prikupljene su odgovarajuće jedinice deficitarnih krvnih grupa\n25. avgusta 2021. 24. novembra 2021. Dalibor Krstić\nKontinuirano prikupljanje dovoljnih količina krvi u letnjem periodu je izuzetno težak zadatak. Opština Mali Zvornik i njeni građani su za nepunih mesec dana, tokom dve akcije, dali svoj doprinos letnjoj kampanji humanosti sa 33 nove jedinice krvi.\nRezerve B+ i O+ krvne grupe su smanjene, te je, nakon manifestacije „Somovijadaˮ, krajem jula, u organizaciji Instituta za transfuziju krvi Srbije i Crvenog krsta Malog Zvornika, u sredu, 25. avgusta, od 9.00 do 14.00 časova, sprovedena nova akcija dobrovoljnog davalaštva krvi (DDK) u Malom Zvorniku.\nInstitut za transfuziju krvi Srbije i Crveni krst Mali Zvornik uskoro će obeležiti prvu deceniju dobrovoljnog davalaštva krvi u kafeu „Kul” (Caffe „Cool”). Prvobitno, godinama su akcije organizovane u zubnoj ambulanti Doma zdravlja i u Domu kulture.\nPrema rečima doktora Vuka Isakovića, akcija je ispunila očekivanja organizatora, jer su deficitarne krvne grupe zastupljene, a trenutne vremenske prilike, nagli pad temperature i obilni pljusak, sprečili su sve zainteresovane da se odazovu pozivu. On je izrazio nadu da će se nastaviti ovaj trend prikupljanja odgovarajućih jedinica krvi, a da će tokom jesenje kampanje biti prikupljeno još više dragocene tečnosti.\n„Mi smo svesni činjenice da naši građani daju krv u najbližem susednom Zvorniku, ali i u Loznici, gde svake sedmice mogu dati krv u Vukovom domu, uobičajeno četvrtkom, od 10 do 16 časova, te da referentni Institut za transfuziju krvi sada organizuje pet akcija DDK godišnje. Odziv sugrađana tokom dve akcije, u Sakaru i Malom Zvorniku, je ispunio naše planove”, rekao je sekretar Crvenog krsta Mali Zvornik, Dragan Nikolić, čija je organizacija najvažniji suorganizator dobrovoljnog davalaštva krvi, uz punu podršku lokalne samouprave.\nTokom današnje akcije, pozivu se odazvalo 16 potencijalnih davalaca krvi. Niko nije odbijen, a dva lica su prvi put učestvovala u akciji i postali su dobrovoljni davaoci krvi. Krv u Srbiji mogu da daju zdrave osobe stare između 18 i 65 godina, a u specifičnim slučajevima i mlađi i stariji. Žene mogu da daju krv na četiri, a muškarci na tri meseca, te je danas primetno odsustvo pripadnica lepšeg i nežnijeg pola, jer je prolećna akcija organizovana 26. maja. Jedna jedinica, ili doza cele krvi sadrži približno 510 ml, od čega je 63 ml konzervans, a ostatak, oko 450 ml, krv.\nSelekcija davalaca se vrši prema ustanovljenim, isključivo medicinskim, kriterijumima za privremeno odlaganje davanja krvi ili trajno odbijanje zbog nepodobnosti za davanje krvi, bilo da bi davanje krvi moglo da ugrozi potenicijalnog davaoca ili primaoca. Na izbor davalaca nikako nema uticaja pol, religija, nacionalnost, seksualno opredeljenje, politička orijentisanost, zanimanje, socijalni status ili neki drugi sličan razlog.\nMasovna vakcinacija u Srbiji protiv korona virusa počela je 19. januara. Oni koji su primili Fajzerovu ili kinesku vakcinu Sinofarm krv mogu da daju odmah, a oni koji su primili AstraZeneka i Sputnjik V mogu kroz dve nedelje, stav je Instituta za transfuziju krvi Srbije i Republičke stručne komisije za transfuzijsku medicinu.\nOd 2004. godine centralizovana je baza podataka Instituta, sa kompjuterskom evidencijom o DDK od 1990. godine. Prisutni administrator u svakom trenutku ima verodostojne podatke, što je naročito značajno u slučajevima hitne potrebe za retkim krvnim grupama.\nLetnja kampanja dobrovoljnog davanja krvi, koju 17. godinu za redom inicira Institut za transfuziju krvi Srbije, a u kojoj učestvuju organizacije Crvenog krsta Srbije saradnice Instituta na planu prikupljanja krvi traje četiri meseca, sve do kraja septembra. Cilj kampanje je promocija dobrovoljnog davalaštva i obezbeđenje dovoljnih količina krvi u, najčešće, deficitarnom letnjem periodu, istakli su realizator promotivnih aktivnosti i koordinator za mačvanski okrug, u Institutu, Dušan Serafimović i Dragan Nikolić, sekretar Crvenog krsta Mali Zvornik.\nTokom ovog leta 43 grada i brojne opštine na preko 350 akcija, nadmeću se za prestižnu titulu „Šampion solidarnostiˮ koju dodeljuje Institut za transfuziju krvi Srbije.\nIzvori: Mali Zvornik info / Crveni krst Srbije / Institut za transfuziju krvi Srbije\nFoto galerija: Fejsbuk stranica portala Mali Zvornik info\nTokom prolećne akcije prikupljeno novih 30 jedinica krvi u Malom Zvorniku\n← Opremanje fudbalskih klubova za ostvarenje boljih rezultata i plasman u viši rang\nUdruženje žena Nezaborav realizovalo dvodnevnu radionicu Učimo od prirode u Osečini →


Partizan pao u Baru posle produžetka - Sputnjik Srbija\n21:31 21 Januar 2021\nPartizan pao u Baru posle produžetka\n© Foto : ABA liga / Mornar / Media pro\n21:29 05.12.2020 Preuzmite kraći link\nKošarkaši Partizana su pretrpeli poraz na gostovanju ekipi Mornara u Baru rezultatom 77:76.\nDuel je odigran u okviru devetog kola ABA lige, a Partizan je upisao peti neuspeh u sezoni.\nPobednik je odlučen tek u produžetku, s obzirom na to da je posle 40 minuta igre rezultat bio nerešen, 70:70.\nUlogu igrača koji je prelomio duel preuzeo je bek Mornara Ajzeja Vajthed - ubacio je svih sedam poena svoje ekipe u dodatnih pet minuta.\nPartizan je imao priliku za pobedu, ali su u poslednjem napadu loša rešenja izabrali najpre Nemanja Gordić, a potom i Kodi Miler-Mekintajer.\nEkipa trenera Saše Filipovskog je dobro startovala utakmicu i posle deset minuta igre imala je sedam poena viška, dok se na poluvreme otišlo sa razlikom od šest poena, iako je Partizan imao i dvocifrenu prednost posle trojke Gordića.\nMornar je uspeo da uhvati priključak serijom 9:0, a u petom minutu treće četvrtine i da stekne prvo vođstvo na utakmici.\nDo 40. minuta je viđena rezultatska klackalica, Partizan je veći deo finalnog kvartala bio u prednosti, Džejkob Pulen je sa slobodnih bacanja doneo izjednačenje, ali Rašon Tomas nije uspeo da pogodi šut za pobedu u poslednjem napadu.\nDodatno vreme je obeležio veliki broj promašaja na obe strane, a jedini raspoloženi je bio Vajthed koji je na kraju iz kontranapada poentirao za pobedu svog tima.\nPartizan je imao poslednji napad, Gordić je promašio trojku, a posle auta, na dve sekunde do kraja, Miler-Mekintajer nije bio precizan.\nNajefikasniji u pobedničkom sastavu bio je Pulen sa 19 poena, Vajthed je dodoa 16, a dvocifreni poenterski učinak imao je još samo Tejlor Smit sa deset poena.\nU crno-belom timu se istakao Miler-Mekintajer sa 21 poenom, Gordić je dodao 12, a Markus Pejdž deset, dok je posle duge pauze zaigra Ognjen Jaramaz i upisao je četiri poena.\n► Obradović „grmeo“ na igrače Zvezde i ukazao na greške /video/


SRPSKI VATROGASAC BOKSERSKI ŠAMPION! Stigle čestitke i od ministra Stefanovića! - Informer\nMinistar unutrašnjih poslova Nebojša Stefanović čestitao je vatrogascu Marku Nikoliću osvojenu profi titulu u boks meču, održanom u Obrenovcu.\n- Marko Nikolić je slika i prilika pravog heroja - vatrogasac-spasilac koji svakog dana spasava živote ljudi, rizikuje svoj život u požarima i poplavama i radi izuzetno težak posao, a kada skine zaštitno odelo i šlem, vredno trenira i hrli hrabro ka cilju. Čestitam, šampione - napisao je Stefanović na Fejsbuku.\nMarko Nikolić Nebojša Stefanović vatrogasac Boks